
Csongrád Város Polgármesterétől



# *„M”*

# Száma: Pü/22-2/2024.

*Témafelelős*: Dr. Juhász László jegyző

Kruppa István irodavezető

Előterjesztés

**Csongrád Városi Önkormányzat Képviselő-testületének**

**2024. augusztus 29-ei ülésére**

**Tárgy:** *Tájékoztató a 2024. évi önkormányzati költségvetés I. félévi végrehajtásáról*

# Tisztelt Képviselő-testület!

1. **A beszámolót megelőzően szükséges a június havi előirányzat-módosítások átvezetése az alábbiak szerint:**

*2024. évi költségvetés II. negyedéves előirányzat-módosítása*

1. A Képviselő-testület korábbi döntésein alapuló előirányzat-módosítások
2. Céljelleggel érkezett előirányzatok
3. Önkormányzati többlettámogatással nem járó előirányzat átcsoportosítások

Az II. negyedévre június hónapban az alábbiakban javasolt előirányzat-módosításokat a címrend tervezeten intézményenként átvezettük:

1. **1.** A Képviselő-testület a 2008. május 23-ai ülésén megtárgyalta Csongrád Város Település Egészségtervét. A 131/2008. (V.23.) önkormányzati határozatának 2. pontjában úgy döntött, hogy 2008. június 01. napjától Csongrád város közigazgatási területén lakóhellyel rendelkező személyek részére a Csongrádon végzett tüdőszűrés költségét átvállalja. A Dr. Szarka Ödön Egyesített Egészségügyi és Szociális Intézmény június hónapban 3.400Ft-ot számlázott ki az önkormányzat felé a feladatra.

Forrásként az adópótlék bevételt jelölöm meg.

Az önkormányzathoz céljelleggel érkezett előirányzat-módosításokat az 1. sz. melléklet, a többlettámogatással nem járó előirányzat átcsoportosításokat a 2. sz. melléklet tartalmazza.

A bevételi és kiadási előirányzatokat kiemelt előirányzatok szerinti bontásban a 3. sz. mellékletben foglaltuk össze.

A leírt előirányzat-módosításokat a költségvetési rendelet-tervezeten átvezettük.

**II. Tájékoztató a 2024. évi költségvetés I. féléves végrehajtásáról**

Csongrád Városi Önkormányzat a 2024. évi költségvetését a 2/2024. (II.16.) önkormányzati rendeletével fogadta el:

* + - 6.114.006.671Ft kiadással, (intézményi finanszírozási bevétel nélkül),
    - 5.718.442.671Ft bevétellel, (intézményi finanszírozási kiadás nélkül),
    - 395.564.000Ft hiánnyal, mely felhalmozási hiány, fedezetként fejlesztési hitelt jelölt meg a Képviselő-testület.

Tisztelt Képviselő-testület!

A 2024. év I. féléves gazdálkodása viszonylag kedvező feltételekkel indult. Év végén 313.789.010Ft lekötött bankbetétünk volt, a költségvetési maradvány összege 345.998.391Ft összeget tett ki. Lejárt határidejű kifizetetlen számlaállományunk 10.232.870Ft volt csupán.

2023. évben az iparűzési adóbevételünk jelentős mértékben túlteljesült, 1.942.823.878Ft összegben – az eredeti költségvetésben tervezett 1.150.000.000Ft-hoz viszonyítottan 792.823.878Ft összeggel - így az adóerő-képességünk is megnövekedett, mely a 2024. éves szolidaritási hozzájárulás összegét 192.942.088Ft-tal megnövelte.

A 2023. éves iparűzési adóbevallások feldolgozását követően azonban az I. félévben mintegy 200 millió Ft túlfizetés keletkezett az előírásokhoz képest, amelyeket visszautaltunk azon vállalkozások számára, akik ezt kérték.

Azok a vállalkozások, akik a túlfizetés összegének visszautalását nem kezdeményezték, a szeptemberi adóelőleg megfizetésekor a túlfizetés összege beszámításra kerül.

A leírtak alapján a II. félévben az adóbevétel vonatkozásában a tervezetthez képest alulteljesítés várható.

Az első félév során jelentős pályázatok beadására került sor, melyek elbírálása a II. félévben várható.

A fejlesztési hitel felvételéhez a kormányengedély iránti kérelmünket várhatóan augusztus-szeptember hónapban bírálják el, ami a likviditási helyzetünkben gondot okoz, mivel addig a hitelfelvétel finanszírozásával tervezett feladatok nagyrészt megvalósulnak.

Elkészült a Holt-Tisza partján a sétány, megvalósult a futókör kivitelezése a központi parkban. Elkezdődtek a MARS parkoló kivitelezési, valamint a Lidl áruháznál az Arany János - Fő utca - Vég utca csomópontjánál a körforgalom közmű kiváltási és építési munkálatai is. A Táncház felújítási munkálatai befejeződtek, a bökényi tömb fűtőmű tetőfelújítása elkészült.

A Tinódi Lantos Sebestyén utca csapadékvíz és a Szent Imre utca aszfaltozási munkálatai is befejeződtek.

A járdaépítési és kátyúzási munkálatok folyamatosan valósulnak meg.

Június 9-én az önkormányzati és európai parlamenti választásokat Csongrád városban sikeresen lebonyolítottuk, mely után a 12 fős Képviselő-testületből 4 helyen történt változás.

Ezen általános bevezető után egyes feladatok a számok tükrében a következők szerint teljesültek:

Helyi adóbevételek teljesítése

Adatok eFt-ban

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Meg-nevezés** | **2021. I. félév** | | | **2022. I. félév** | | | **2023. I. félév** | | | **2024. I. félév** | | |
| **Terv** | **Tény** | **%** | **Terv** | **Tény** | **%** | **Terv** | **Tény** | **%** | **Terv** | **Tény** | **%** |
| Iparűzési adó | 800.000 | 540.387 | 67,5 | 953.000 | 565.743 | 59,4 | 1.150.000 | 951.831 | 82,8 | 1.600.000 | 713.401 | 44,6 |
| Kommu-nális adó | 32.000 | 23.291 | 72,8 | 33.000 | 23.667 | 71,7 | 38.000 | 27.197 | 71,6 | 35.000 | 18.106 | 51,7 |
| Tartózk.  utáni ide-genforg. adó | 3.000 | 76 | 2,5 | 6.000 | 1.749 | 29.1 | 8.000 | 1.332 | 16.6 | 8.000 | 2.342 | 29,3 |
| Építmény-adó | 45.000 | 29.139 | 64,7 | 48.000 | 30.525 | 63,6 | 49.000 | 30.679 | 62,6 | 49.000 | 24462 | 49,9 |
| Telekadó |  |  |  |  |  |  | 5.000 | 2.622. | 52,4 | 15.000 | 6.920 | 46,1 |
| **Összesen** | 880.000 | 592.893 | 64,7 | 1.040.000 | 621.684 | 59,8 | 1.250.000 | 1.013.661 | 81,1 | 1.707.000 | 765.231 | 44,8 |

Feladatmutatóhoz kötött állami támogatások alakulása

Adatok Ft-ban

|  |  |  |  |  |
| --- | --- | --- | --- | --- |
|  | **Eredeti előirányzat** | **Módosított előirányzat** | **Teljesítés** | **%** |
| Helyi önkormányzatok műk. ált. támogatása | 485.268.880 | 485.268.880 | 252.339.815 | 52 |
| Települési önkormányzatok egyes köznevelési feladatainak támogatása | 647.910.622 | 656.847.614 | 336.913.525 | 51,3 |
| Települési önkormányzatok szociális, gyermekjóléti feladatainak támogatása | 513.010.207 | 545.719.882 | 299.866.381 | 54,9 |
|  |  |  |  |
| Gyermekétkeztetési feladatok támogatása | 271.568.357 | 2710.886.865 | 141.215.548 | 51,1 |
| Települési önkormányzat kulturális feladatainak támogatása | 62.473.750 | 73.934.750 | 40.919.898 | 55,3 |
| Elszámolásból adódó különbözet |  | 117.126 | 117.126 | 100 |
| **Összesen** (Működési célú támogatás) | 1.980.231.816 | 2.032.775.117 | 1.071.372.293 | 52,7 |

Amint a táblázat adataiból kitűnik, a működési célú feladatmutatóhoz kötött állami támogatások a módosított előirányzatra vetítve 52,7%-os mértékben teljesültek. A módosított előirányzatok az eredeti előirányzathoz képest egyes feladatoknál növekedtek (pl. szociális pótlék összegével, közfoglalkoztatásra átvett pénzeszközzel, pályázaton nyert támogatásokkal stb.)

Önkormányzati támogatásként kiutalt összeg az első félévben 2.159.061.570Ft (55,4%) volt. A támogatásként kiadható összeg forrása az állami támogatás és a helyi adóbevételek voltak.

Az intézményenkénti eredeti, módosított és a félév végéig teljesített önkormányzati támogatási összegeket a következő táblázat szemléleti.

|  |  |  |  |  |
| --- | --- | --- | --- | --- |
| **Megnevezés** | **Önkormányzati támogatás** | | | |
| **2024. évi eredeti** | **Módosított** | **Teljesített** | **%** |
| 1. GESZ | 373.309.408 | 374.431.966 | 175.868.597 | 47 |
| 2. Városellátó Intézmény | 410.451.277 | 471.708.761 | 254.640.638 | 54 |
| 3. Óvodák Igazgatósága | 647.910.622 | 680.546.113 | 310.192.379 | 46 |
| 4. Csongrádi Információs Központ Csemegi Károly Könyvtár | 93.888.870 | 62.730.175 | 34.653.579 | 55 |
| 5. Művelődési Központ és Városi Galéria | 95.698.038 | 107.964.038 | 57.229.940 | 53 |
| 6. Tari László Múzeum | 0 | 32.058.695 | 10.050.403 | 31 |
| 7. Alkotóház | 15.490.000 | 16.190.000 | 9.166.987 | 56,6 |
| 8. Dr. Szarka Ödön Egyesített Egészségügyi és Szociális Intézmény | 434.964.845 | 378.602.167 | 115.239.263 | 30,4 |
| 9. Piroskavárosi Szociális Család- és Gyermekjóléti Intézmény | 213.700.362 | 234.693.903 | 107.283.608 | 45,7 |
| *Intézmények összesen:* | *2.285.413.422* | *2.358.925.818* | *1.074.325.394* | *45,5* |
| 10. Hivatali feladat | 423.021.630 | 423.021.630 | 210.367.800 | 49,7 |
| 11. Önkormányzat | 978.796.764 | 1.118.085.106 | 874.368.376 | 78,2 |
| **Összesen:** | 3.687.231.816 | 3.900.032.554 | 2.159.061.570 | 55,4 |

Az augusztus 08-ai számlaegyenlegünk: -128.704.625Ft.

Az önkormányzati és társulási intézményeknél az alapvető feladatellátás, a működőképesség biztosított volt.

Az általános bevezetés után részletesen ismertetem a bevételek és kiadások alakulását, a félév folyamán felmerülő nehézségeket, problémákat, a megoldandó feladatokat.

Az ASP gazdálkodási rendszerben a Polgármesteri Hivatal a következő intézmények könyvelését végzi:

1. Dr. Szarka Ödön Egyesített Egészségügyi és Szociális Intézmény
2. Piroskavárosi Szociális Család- és Gyermekjóléti Intézmény
3. Csongrádi Alkotóház
4. Polgármesteri Hivatal
5. Csongrád Városi Önkormányzat
6. Csongrád Városi Önkormányzat, Homokhátsági Regionális Szilárdhulladék Kezelési Konzorcium Tulajdonközösség Gesztora Intézménye

A GESZ EPER rendszerben az alábbi intézmények könyvelési feladatait látja el:

1. GESZ
2. Városellátó Intézmény
3. Csongrádi Óvodák Igazgatósága
4. Művelődési Központ és Városi Galéria
5. Csemegi Károly Könyvtár
6. Tari László Múzeum

A Esély Szociális és Gyermekjóléti Alapellátási Központ gazdálkodási feladatainak ellátása kistérségi szinten történik a többletnormatíva igénylési lehetőség miatt.

Az intézményekre vonatkozó I. féléves önkormányzati támogatási összegeket az előterjesztésben táblázatba foglaltuk.

**A/I. Bevételek**

Az összes bevételnél az állami támogatás összegét év közben a központosított és egyéb kiegészítő támogatások előirányzatai növelték.

A működésre átvett pénzeszköz tartalmazza a Dr. Szarka Ödön Egyesített Egészségügyi és Szociális Intézmény átvett pénzeszközeit, a közcélúak foglalkoztatására átvett pénzeszközöket, valamint az egyéb működésre átvett pénzeszközöket.

##### II. A/ 1.1. GESZ és Intézményei

#### *Városellátó Intézmény*: Saját bevétele: 40.639.124Ft (49,2%). Jelentősebb bevételek: szolgáltatás ellenértéke: 15.051.048Ft, közvetített szolgáltatás ellenértéke: 12.528Ft, készletértékesítés: 3.967.688Ft (57%), áfa bevétel: 10.414.962Ft (50,3%), egyéb bevételek: 440Ft, előző évi költségvetési maradvány igénybevétele: 11.192.459Ft, tárgyi eszközértékesítésből 102.362Ft bevétele származott.

Átvett pénzeszköz 299.411Ft, mely a Csongrád-Csanád Vármegyei Kormányhivatal Csongrádi Járási Hivatal Foglalkoztatási Osztályától átvett pénzeszköz. Önkormányzati támogatás 254.640.638Ft (54%.)

*GESZ* saját bevétele 127.371.032Ft, (51%), összetevői: diákétkeztetésből 38.864.191Ft (52%), vendégétkeztetésből 17.505.932Ft (35%), közvetített szolgáltatások bevétele 1.136.351Ft (74%), áfa bevétel 41.943.273Ft (47,4%), rendezvények bevétele 2.448.928Ft (22%), egyéb bevétel 1.302.000Ft. Készletértékesítés 109.836Ft (55%), bérleti díj 142.322Ft (71%), egyéb szolgáltatás 4.790Ft, kamat bevétel 2.235Ft. Előző évi pénzmaradvány igénybevétele 23.911.174Ft (100%). Átvett pénzeszköz 2.483.960Ft. Átvett pénzeszköz összetevői: közfoglalkoztatásra átvett 2.114.590Ft, GINOP pályázaton átvett 104.400Ft, választási átlagbér megtérítés 83.350Ft, TOP támogatás 181.620Ft, önkormányzati támogatás 175.868.597Ft (47%), így az összes bevétele 305.723.589Ft.

*Csongrádi Óvodák Igazgatósága*: saját bevétele 18.706.768Ft. Ebből pénzmaradvány igénybevétele 8.807.892Ft, közvetített szolgáltatások ellenértéke 3.016.958Ft, egyéb bevétel 6.878.051Ft, kamatbevétel 3.867Ft. Átvett pénzeszköz 1.516.011Ft (100%). Önkormányzati támogatás 310.192.379Ft (46%). Közfoglalkoztatásra 1.306.928Ft-ot vett át az intézmény. Sulizsák programra 67.600Ft volt az átvett pénzösszeg, választási átlagbér megtérítése 141.483Ft volt. A leírtak alapján az intézmény összes bevétele 330.415.158Ft-ban realizálódott.

*Csemegi Károly Könyvtár:* saját bevételi tervét 104.708.002Ft-ban (98,1%) teljesítette. A saját bevétel megoszlása: számítástechnikai szolgáltatás 356.945Ft, beiratkozási díj 233.417Ft, áfa 2.825.867Ft, késedelmi díj 106.854Ft, kulturális szolgáltatás 1.370.749Ft, kamatbevétel 1.730Ft, pénzmaradvány 98.551.650Ft. Régészeti tevékenység bevétele 831.800Ft (100%) volt, míg a terembérletből származó bevétel 205.195Ft-ra teljesült, egyéb szolgáltatás bevétele 223.795Ft-ban realizálódott.

Átvett pénzeszköz 728.886Ft, mely közfoglalkoztatásra átvett pénzeszköz volt. Önkormányzati támogatás 34.653.579Ft (55%). A leírtak együttes hatására az intézményi összbevétel 140.090.467Ft volt (82%).

*Művelődési Központ és Városi Galéria:* összbevétele 86.289.452Ft volt, melyből saját bevétel 29.059.512Ft. Főbb összetevői: szolgáltatás ellenértéke 1.301.224Ft, áfa 7.912.135Ft (53,7%), közvetített szolgáltatások ellenértéke 102.293Ft, bérleti díj bevétele 2.519.537Ft, pénzmaradvány igénybevétele 11.314.402Ft (100%). Jegyeladásokból származó bevétel 1.430.943Ft, útiköltség ellenértéke 1.250.708Ft, kézműves foglalkozás bevétele 188.740Ft, reklám szolgáltatási tevékenység bevétele 2.996.063Ft, a nevezési díjból származó bevétel 41.339Ft-ra teljesült. Kerekítésből származó bevétele 2.124Ft volt, kamatbevétele 4Ft-ban realizálódott.

Önkormányzati támogatás 57.229.940Ft (53%).

*Tari László Múzeum:* Önállóan működő intézményként 2024. március 1-jétől funkcionál. Összbevétele 75.882.759Ft volt, melyből saját bevétel 407.795Ft. Főbb összetevői: kulturális szolgáltatás ellenértéke 40.000Ft, belépő kiadvány ellenértéke 366.600Ft, kamat bevétele 1.195Ft. Átvett pénzeszköz 65.424.561Ft, mely a könyvtártól átvett pénzeszköz a kiválás miatt. Önkormányzati támogatás 10.050.403Ft (31%).

##### II. A/1.2. Csongrádi Alkotóház

A Csongrádi Alkotóház bevétele 21.557.647Ft (65%). Ebből saját bevétel 11.890.660Ft (91,1%), átvett pénzeszköz 500.000Ft (12,3%) önkormányzati támogatás 9.166.987Ft (56,6%). A saját bevétel műhelyhasználat és szállásdíj jogcímen került befizetésre. Előző évi költségvetési maradvány igénybevétele 8.548.081Ft összegben történt. Az átvett pénzeszköz XXXIV. Plein Air Nemzetközi Alkotótábor megvalósításának támogatására történt.

**III.A/3. Dr. Szarka Ödön Egyesített Egészségügyi és Szociális Intézmény**

Összbevétele 688.370.950Ft volt, mely módosított előirányzatra vetítve 51%-os teljesítésnek felel meg. Ebből saját bevétel 65.744.658Ft (53,4%), átvett pénzeszköz 507.387.029Ft (59,9%), önkormányzati támogatás 115.239.263Ft (30,4%) volt.

A saját bevétel az alábbi tételekből tevődött össze: készletértékesítés ellenértéke 5.058.366Ft, szolgáltatások ellenértéke 5.317.210Ft, közvetített szolgáltatások ellenértéke 793.689Ft, ellátási díjak 45.934.550Ft, áfa 1.270.358Ft, egyéb bevétel 313.796Ft, előző évi maradvány igénybevétele 7.056.689Ft. Átvett pénzeszköz az Európai parlamenti és önkormányzati választásokhoz kapcsolódó távolléti díj megtérítésére 118.605Ft, a NEAK-tól 507.268.424Ft, így az összes átvett pénzeszköz 507.387.029Ft volt az intézménynél.

**III.A/4. Piroskavárosi Idősek Otthona**

Összbevétele 173.709.427Ft volt, mely módosított előirányzatra vetítve 53,7%-os teljesítésnek felel meg. Ebből saját bevétel 65.947.728Ft (74,6%), önkormányzati támogatás 107.283.608Ft (45,7%) volt, átvett pénzeszköz 478.091Ft volt.

A saját bevétel az ellátási díjakból (37.232.855Ft), készlet-értékesítésből (2.667.817Ft) és 233.239Ft áfa bevételből tevődött össze. Az előző évi költségvetési maradvány igénybevétele 8.602.382Ft összegben történt meg. Kamatbevételként 10Ft realizálódott az intézménynél. Egyéb működési bevétele 17.444.664Ft összegben realizálódott a szolgáltató által visszasztornózott gázalapdíj és fogyasztás, valamint áramdíj korrekció következtében. Átvett pénzeszköz EFOP 3.9.2 pályázaton nyert összeg.

### III.A/5. Hivatali feladatok

Saját bevétel 8.564.272Ft (109%). Ebből közvetített szolgáltatások ellenértékének bevétele 710Ft, áfa bevétel 748.538Ft, költségvetési maradvány igénybevétele 5.007.269Ft, egyéb működési bevétel 445.550Ft. Felhalmozási bevételként 2.362.205Ft folyt be.

Átvett bevétel 16.160.323Ft (55,5%), önkormányzati és EP választásokra 10.118.323Ft-ot vettünk át. Piroskavárosi Idősek Otthonától átvett bevétel 2.052.000Ft volt. Dr. Szarka Ödön Egyesített Egészségügyi és Szociális Intézménytől átvett összeg 3.990.000Ft volt. Önkormányzati támogatás 210.367.800Ft volt (49,7%), így az összes bevétel 235.092.395Ft-ra realizálódott (51,1%).

##### *III. A/6. Önkormányzati feladatok*

Összes bevétel: 4.222.404.745Ft-ra teljesült, ami a módosított előirányzatra vetítve: 68,1%-os teljesítésnek felel meg. Ebből saját bevétel: 3.292.082.001Ft (78 %).

*Főbb bevételek*:

a.) *Önkormányzati vagyonnal való gazdálkodással kapcsolatos feladatok* (013350)

Összbevétele: 467.346.656Ft, ezen belül jelentősebbek: saját bevételek 136.754.235 Ft, átvett pénzeszköz 1.225.032Ft. A saját bevételek közül ingatlan értékesítés bevétele 29.249.380Ft volt. Áfa bevétel 26.217.328Ft-ban realizálódott. Lakbér, bérleti díj 72.498.490Ft-ra teljesült (46,9%.)

b.) *Önkormányzatok elszámolásai a központi költségvetéssel* (018010)

Összes bevétel 1.071.372.293Ft (52,7%)

* helyi önkormányzatok működésének általános támogatása 252.339.815Ft (52%)
* települési önkormányzat egyes köznevelési feladatainak támogatása: 336.913.525Ft (51,3%)
* szociális, gyermekjóléti, gyermekétkeztetési feladatok támogatása 299.866.381Ft (54,9%)
* gyermekétkeztetési feladatok támogatása 141.215.548Ft (52,1%)
* kulturális feladatok támogatása 40.919.898Ft (55,3%)
* elszámolásból eredő különbözet 117.126Ft

c.) *Közfoglalkoztatási mintaprogram (041237)*

E feladaton működési célú támogatás államháztartáson belülről 18.490.520Ft-ra realizálódott (80,7%).

d.) *Lakáshoz jutást segítő támogatások* (061030)

Átvett pénzeszköz 3.461.700Ft (69,2%). Tartalmazza az első lakáshoz jutók kölcsön visszafizetését. Önkormányzati támogatás 1.838.300Ft, összbevétele 5.300.000Ft.

e.) *Háziorvosi alapellátás* (072111)

Egyéb működési célú támogatásként 8.091.100Ft bevétel volt.

f.) *Közművelődés – közösségi és társadalmi részvétel fejlesztése* (082091)

Összesen a feladat bevétele 7.580.939Ft. A befolyt összegből működési célú támogatásként 4.707.892Ft érkezett államháztartáson belülről, önkormányzati támogatásként 2.873.047Ft került kifizetésre.

g.) *Önkormányzatok funkcióira nem sorolható bevételei államháztartáson kívülről (900020)*

|  |  |  |  |  |  |
| --- | --- | --- | --- | --- | --- |
| **Megnevezés** | **Eredeti** | **Módosított** | **Teljesített**  **/ténylegesen befizetett/** | **Könyvelésben szereplő** | **Különbözet** |
| Iparűzési adó | 1.600.000.000 | 1.600.000.000 | 893.661.781 | 713.401.351 | 180.260.430 |
| Építményadó | 49.000.000 | 49.000.000 | 30.428.469 | 24.462.142 | 5.966.327 |
| Kommunális adó | 35.000.000 | 35.000.000 | 27.345.528 | 18.106.002 | 9.239.526 |
| Tartózkodás utáni idegenforgalmi adó | 8.000.000 | 8.000.000 | 2.360.800 | 2.341.800 | 19.000 |
| Telekadó | 15.000.000 | 15.000.000 | 6.923.052 | 6.919.657 | 3.395 |
| **ÖSSZESEN:** | **1.707.000.000** | **1.707.000.000** | **960.719.630** | **765.230.952** | **195.488.678** |

Talajterhelési díjból 803.200 Ft bevétel származott, egyéb közhatalmi bevételből 1.876.625Ft folyt be, egyéb bírságból 76.310Ft bevételünk származott.

##### *III. A/7.* Csongrád Városi Önkormányzat Homokhátsági Gesztor Intézménye

A Homokhátsági Intézmény összbevétele 36.321.522Ft, mely saját bevétel, a rekultivált területek bérleti díjából, kamatbevételből, áfa bevételből és a 2023. évi költségvetési maradvány igénybevételéből és egyéb működési bevételekből tevődik össze.

##### II. A/1.3. A társulásban ellátott feladatok

***Esély Szociális és Gyermekjóléti Alapellátási Központ****:*

Saját bevétele 56.189.725Ft (53%). Jelentősebb saját bevételek: szolgáltatások ellenértéke 6.345.429Ft, ellátási díjak 19.528.185Ft, áfa bevétel 11.856.865Ft, egyéb bevétel 5.367Ft. Előző évi maradvány igénybevétele 17.555.940Ft, kerekítés 2.520Ft, közvetített szolgáltatás bevétele 895.419Ft.

Az átvett pénzeszköz 728.884Ft, mely a Munkaügyi Központtól átvett pénzeszköz. Önkormányzati támogatás 3.081.159Ft-ban teljesült.

Állami támogatás bevétele 154.282.841Ft (55,6%). A leírtak alapján az Esély Szociális és Gyermekjóléti Alapellátási Központ összes bevétele: 214.282.609Ft volt (57,6%).

A társulásban ellátott feladatok után leigényelhető többlet állami normatíva 2023. évben 27.892.500Ft volt, 2024. évre 31.955.930Ft összeggel terveztünk, melynek utalása havonta arányosan történt az I. félév során.

**II. A/2. Kiadások**

A személyi juttatásoknál az önkormányzati intézmények a bérnövekedést a törvényi előírások szerint tervezték, mely tartalmazza a soros előrelépések fedezetét, a jubileumi jutalmak összegét, valamint ágazati pótlékokat is.

A szállítói tartozások 2023. év végéhez képest felére csökkentek a 2024. félév végére. Az intézményeknél a kifizetetlen számlaállományt a 10. sz. melléklet tartalmazza. Ahhoz, hogy a folyamatos likviditás biztosított legyen, fegyelmezett gazdálkodás, a kintlévőségek beszedésére tett intézkedések, maximális odafigyelés, együttműködés, egyeztetés szükséges.

##### II. A/2.1. Gesz és intézményei

***Városellátó Intézmény***

Összes kiadás 284.540.697Ft (51,3%). Ebből személyi juttatás 132.401.630Ft (49%), járulékok 17.873.978Ft (49.%), dologi kiadás 105.586.022Ft (51%), felhalmozási kiadás 28.679.067Ft (69,5%).

Dologi kiadáson belül: karbantartásra, kisjavításra 2.182.121Ft-ot, üzemeltetési anyagokra 30.141.256Ft-ot fordítottak. Szakmai tevékenységet segítő szolgáltatási kiadásokra 1.075.197Ft-ot költöttek, közüzemi díjakra 10.321.290Ft kifizetése történt az első félévben az intézménynél. Bérleti és lízingdíjra 11.067Ft-ot költöttek. Egyéb dologi kiadásként 933.925Ft merült fel. Az áfa kiadás 22.366.153Ft volt. Informatikai szolgáltatás igénybevételére 252.937Ft-ot fordítottak, egyéb szolgáltatásra 37.523.881Ft-ot költöttek. Karbantartási kiadásokra 600.000Ft merült fel. Kommunikációs szolgáltatási kiadásként 178.195Ft kifizetése történt. Felhalmozási kiadásként 28.679.067Ft merült fel, melyből legjelentősebb a Csongrád-Bokros Árpád vezér útjának útburkolati felújítási munkálata 23.749.000Ft összegben.

***GESZ:***

Összes kiadás 302.822.198Ft (48%). Ebből személyi juttatás 107.206.381Ft (50%), járulékok 14.338.091Ft (51%), dologi kiadás 180.189.858Ft (47%), felhalmozási kiadás 1.087.868Ft (100%).

A dologi kiadások közül jelentősebbek: közüzemi díjak 12.486.801Ft, vásárolt élelmezés 62.951Ft, karbantartás 876.825Ft, üzemeltetési anyagok 107.587.800Ft, közvetített szolgáltatási kiadások 812.844Ft, kommunikációs szolgáltatási kiadások 1.286.489Ft, áfa kiadás 54.897.635Ft szakmai szolgáltatás 277.543Ft, egyéb szolgáltatás 1.892.740Ft, egyéb kiadások 2.660Ft, kiküldetés 5.570Ft. A felhalmozási kiadások részletezését külön melléklet tartalmazza. Jelentősebb beszerzések az első félév során: adattárolók beszerzése 242.000Ft összegben, számítógép vásárlása 164.650Ft értékben, vonalkód olvasó vásárlása 37.973Ft összegben, füles kanna vásárlása 76.200Ft-ért, ételszállító badellák vásárlása 471.678Ft-ért, szünetmentes tápegység beszerzése 26.800Ft értékben, valamint zsírfogó vásárlása 68.567Ft összegben.

***Csongrádi Óvodák Igazgatósága***

Összes kiadása: 322.266.294Ft (46%). Ebből személyi juttatás: 232.628.897Ft (44%), járulékok: 27.930.897Ft (41%). A dologi kiadások közül szakmai anyagok beszerzésére 47.440Ft-ot, üzemeltetési anyagokra 1.356.245Ft-ot, informatikai szolgáltatási kiadásokra 532.786Ft-ot költöttek.

Közüzemi kiadásokra 9.914.710Ft-ot, bérleti és lízingdíjakra 994.966Ft-ot, karbantartási kiadásokra 5.212.582Ft-ot, közvetített szolgáltatásra 2.121.759Ft-ot, szakmai tevékenységet segítő szolgáltatásra 2.685.277Ft-ot, egyéb szolgáltatásra 1.972.586Ft-ot költöttek, vásárolt élelmezésre 101.575Ft-ot fordítottak.

Kiküldetésre 26.429Ft-ot, áfá-ra 5.664.833Ft-ot, egyéb kiadásra 3.174Ft-ot fordítottak. A leírtak együttes hatására a dologi kiadások 30.634.362Ft-ra teljesültek az intézménynél.

Felhalmozási kiadásokra 31.072.138Ft-ot költöttek (100%).

***Csemegi Károly Könyvtár:***

Összes kiadása: 138.833.157Ft-ra teljesült (82%). Ezen belül a személyi juttatások teljesítése: 25.890.545Ft (54%). Járulékok: 3.405.172Ft (54%), dologi kiadások: 14.186.159Ft (69%). Főbb dologi kiadások: szakmai anyag beszerzése 3.014.640Ft, kommunikációs szolgáltatás 666.329Ft, üzemeltetési anyagok 1.155.231Ft, áfa kiadás 2.721.469Ft. Kiküldetés 5.842Ft, egyéb szolgáltatás 442.960Ft, szakmai tevékenységet segítő szolgáltatás 846.313Ft, karbantartás 260.624Ft, vásárolt élelmezés 190.917Ft, közüzemi kiadás 4.208.398Ft. Egyéb dologi kiadás 128.778Ft. Bérleti díjra 62.000Ft-ot költöttek, kamatkiadás 7Ft volt. Felhalmozási célú kiadásként 25.754.720Ft merült fel az intézménynél. Pénzeszköz átadásként 65.596.561Ft merült fel, melyből a Múzeumnak szétválás miatt 65.424.561Ft-ot, Óbecsének 4.172.000Ft-ot adott át az intézmény.

***Művelődési Központ és Városi Galéria:***

Összes kiadása: 78.638.115Ft (51%) volt. Ezen belül személyi juttatások teljesítése 26.512.357Ft (44%), járulékok: 3.536.181Ft (44%), dologi kiadások 44.803.391Ft (55%), felhalmozási kiadás 3.786.186Ft (99%).

Főbb dologi kiadások az alábbiak voltak: szakmai anyag beszerzés 107.250Ft, kommunikációs kiadás 373.660Ft, kiadás 8.221.820Ft, egyéb dologi kiadás 224.439Ft.

Közüzemi díjak 8.572.845Ft, üzemeltetési anyagok kiadása 1.577.935Ft, vásárolt élelmezés 957.290Ft, bérleti díjak 391.668Ft, karbantartás 1.982.967Ft, közvetített szolgáltatás 90.551Ft, szakmai tevékenységet segítő szolgáltatás 14.100.906Ft, egyéb szolgáltatás 8.136.209Ft, kiküldetés 35.851Ft.

***Tari László Múzeum:***

Összes kiadása: 74.745.438Ft-ra teljesült (75%). Ezen belül a személyi juttatások teljesítése: 6.813.948Ft (31%). Járulékok: 872.315Ft (30%), dologi kiadások: 29.118.304Ft (80%). Főbb dologi kiadások: szakmai anyag beszerzése 16.565Ft, kommunikációs szolgáltatás 37.004Ft, üzemeltetési anyagok 569.079Ft, áfa kiadás 6.053.313Ft. Egyéb szolgáltatás 587.384Ft, szakmai tevékenységet segítő szolgáltatás 21.706.897Ft, karbantartás 27.555Ft, vásárolt élelmezés 31.649Ft, közüzemi kiadás 34.559Ft. Egyéb dologi kiadás 54.299Ft. Felhalmozási célú kiadásként 37.940.871Ft merült fel az intézménynél, a Múzeum állandó kiállítására.

##### II. A/2.2. Csongrádi Alkotóház

Kiadás 15.381.386Ft (46,2%). Ebből bér 7.404.000Ft (50,2%), járulékok 910.612Ft (50,9%), dologi kiadás 3.688.559Ft (27,6%). Felújítások 3.378.215Ft (100%). Dologi kiadások közül jelentősebbek: szakmai anyagok beszerzése 65.669Ft (6,6%), vásárolt élelmezés 268.268Ft, üzemeltetési anyagok beszerzése 536.199Ft (46,6%), informatikai szolgáltatás igénybevétele 62.392Ft (48%). Egyéb kommunikációs szolgáltatás 26.242Ft (32,8%), közüzemi díjak 1.780.802Ft (49,5%), egyéb szolgáltatási kiadások 100.723Ft (2%), áfa kiadás 740.049Ft (47,7%), egyéb kiadás 2.185Ft, karbantartás 106.000Ft. Felújítási kiadás 3.378.215Ft-ra (100%) teljesült, mely a villaépület tetőszerkezetének felújítási munkáira került kifizetésre.

**III. B/3. Dr. Szarka Ödön Egyesített Egészségügyi és Szociális Intézmény**

Összkiadás:678.176.618Ft-ra (50,3%) teljesült. Ebből személyi juttatás 498.009.029Ft (49,9%), járulékok 52.510.359Ft (48,8%), dologi kiadások 115.658.974Ft (51,1%), egyéb működési kiadás 3.990.000Ft (50%), beruházási kiadás 2.316.342Ft, felújítás 5.691.914Ft (100%).

Lejárt határidejű kifizetetlen számlaállomány 2024.06.30-án nem volt az intézménynek.

Ebben az évben a Gyöngyvirág utcai szakrendelőbe 8 db irodaszék, 2 db nyomtató, és az ultrahang készülékhez egy új kezelőfej került beszerzésre. A Templom utcai bölcsődébe Bosch porszívót, a Széchenyi úti bölcsődébe számítógépet, nyomtatót és szintén egy Bosch porszívót vásárolt az intézmény. Elkészült bruttó 1.016.000Ft összegben a két bölcsőde udvarának a környezetrendezési terve, mely az udvar felújítások első lépése. A Vasút utcai telephelyre Bosch mosogatógépet, Nokia mobiltelefont, Sony diktafont, LG mosógépet vásároltak, továbbá bruttó 4.675.914Ft értékben épület felújítás valósult meg (az összekötő folyosó szigetelése és festése, gipszkarton szerelés, nyílászárók cseréje).

**III.B/4. Piroskavárosi Idősek Otthona**

Összkiadás 150.480.091Ft. Ebből személyi juttatás 98.273.474Ft (51,7%), járulékok 13.544.939Ft (54,5%), dologi kiadások 36.609.678Ft, egyéb működési kiadás 2.052.000Ft (50%). Jelentősebb dologi kiadások: szakmai anyagok beszerzése 3.110.638Ft (40,9%), üzemeltetési anyagok beszerzése 15.287.496Ft (43,2%), informatikai szolgáltatás igénybevétele 326.360Ft (28,4%), egyéb kommunikációs szolgáltatás 727.436Ft (50,2%), közüzemi díjak 6.676.720Ft (30,7%). Karbantartás, kisjavítás költsége 874.361Ft (31,2%) szakmai tevékenységet segítő szolgáltatás 2.036.753Ft (49,2%), áfa kiadás 6.127.607Ft (28,6%) egyéb dologi kiadás 2.438Ft (1%), kiküldetés kiadásai 25.691Ft (64,2%), egyéb szolgáltatás 1.414.178Ft (44,5%). Az intézmény önkormányzati forrásból valósította meg 2024. évben a gyermekek nyári táboroztatását, melynek várható költsége 5.717.100Ft.

**III.B/5. Hivatali feladatok**

Összkiadás: 223.166.901Ft (48,5%) teljesült. Ebből a személyi kiadások teljesülése: 170.058.256Ft (49,3%), járulékok: 22.751.218Ft (47,2%), dologi kiadások 27.031.884Ft (42,6%), felhalmozási kiadások teljesítése: 2.182.807Ft (100%). Egyéb működési célú kiadások teljesítése 1.142.736Ft volt (85,7%).

a.) *Önkormányzatok és önkormányzati hivatalok jogalkotó és általános igazgatási tevékenysége* (011130)

Összkiadás: 219.538.878Ft (48,9%). Ebből személyi juttatás 169.466.435Ft (50,3%), járulékok 22.751.218Ft (48,3%), dologi kiadás 25.910.578Ft (41,6%), felhalmozási kiadás: 1.410.647Ft (64,5%.)

*Dologi kiadások közül jelentősebbek*:

Szakmai anyagok beszerzése 778.130Ft (38,9%), üzemeltetési anyagok vásárlása 3.048.453Ft (40,8%), szoftverek, informatikai szolgáltatás 811.498Ft (36,9%), egyéb kommunikációs szolgáltatás 1.205.499Ft (38,3%), közüzemi díjak 8.818.549Ft (55,2%), bérleti és lízingdíjak 1.912.316Ft (47,1%), karbantartás, kisjavítás 466.196Ft (23,3%), egyéb szolgáltatás 3.372.310Ft (39,4%), áfa kiadás 4.748.734Ft, egyéb dologi kiadás 900.868Ft (45%), kiküldetés 28.131Ft (25,4%), szakmai tevékenységet segítő szolgáltatás 941.200Ft (43,8%).

b.) *Országgyűlési, önkormányzati és Európai Parlamenti képviselő választáshoz kapcsolódó feladatok (016010)*

Összkiadása 3.628.023Ft-ra teljesült.

A 2024. június 30-áig kifizetett megbízási díjak és járulékaik, valamint dologi kiadásaik jelentkeztek kiadásként a funkción.

**III.B/6. Önkormányzati feladatok**

Összkiadás a feladaton: 1.965.471.618Ft-ra teljesült, mely a módosított előirányzatra vetítve 85,6%-os teljesítésnek felel meg.

Az összkiadáson belül személyi kiadások 45.057.969Ft (56,7%), járulékok 4.712.605Ft (50,6%), dologi kiadások 1.465.544.597Ft (119,5%), egyéb működési célú kiadások 146.217.641Ft (53,5%), ellátottak pénzbeli juttatása 23.481.099Ft (47,1%), beruházási, felújítási, egyéb felhalmozási kiadások alakulása 280.457.707Ft (42,6%).

1. *Önkormányzatok és Önkormányzati hivatalok jogalkotó és általános igazgatási tevékenysége (011130)*

E funkción szerepelnek a választott tisztségviselők és külső bizottsági tagok személyi juttatásai és járulékai, továbbá helyi kitüntetésekkel járó jutalmak kiadásai. Összkiadás 31.532.978Ft (49,9%).

Személyi juttatás 28.289.856Ft (50,8%), járulékok 3.243.122Ft (43,6%).

1. *Önkormányzati vagyonnal való gazdálkodással kapcsolatos feladatok* (013350)

Összes kiadás: 467.346.656Ft (49,9%). Ebből: személyi juttatás 122.600Ft.

- Dologi kiadások összesen: 186.566.349Ft (68,3%).

Jelentősebbek: villamos energia díj, távhő, víz- és csatornadíj, bérleti és lízingdíj.

Önkormányzati lakás karbantartás, felújítás: nem lakáscélú bérlemény karbantartás, közvetített szolgáltatások, adótanácsadás, könyvvizsgálat, biztosítási díjak, más egyéb szolgáltatás, előzetesen felszámított áfa, fizetendő áfa, tagdíjak, propaganda kiadások.

* Egyéb működési célú kiadás 5.500.000Ft (37,4%).
* Felhalmozási kiadásokra 275.157.707Ft összeget költöttünk. A vagyongazdálkodási feladat részletes beruházási, felújítási kiadásait az előterjesztés 9. sz. melléklete tartalmazza.

Ezek közül jelentősebb beruházások, felújítások az alábbiak voltak:

* Mars parkoló kialakítás (előleg) 43.153.500Ft,
* Szentháromság téri parkban futókör kialakítás 39.460.303Ft,
* Belterületi utak felújítása 24.113.378Ft,
* Tinódi Sebestyén utcában csapadékvíz elvezető rendszer rekonstrukció 20.414.199Ft,
* Fejlesztési hitel tőketörlesztése 18.252.000Ft,
* Sport utca gyalogút-sétány kialakítás kivitelezési munkának végszámlája 16.033.750Ft,
* Fő utca – Arany János utca – Vég utca csomópontnál körforgalom kialakítása 26.035.763Ft,
* Mobil konténer egység előleg /Mars parkolónál/ 9.428.226Ft,
* 07/59 hrsz. vétel (4 hektár földterület vásárlása a Bökényben) 15.000.000Ft,
* Járdaszakaszok felújítása aszfaltozással 7.720.260Ft,
* Bökényalj út kereszteződésénél 2 db kandeláber csere 3.039.699Ft,
* Bokros, Gyójai utca tájház tetőfedés felújítás 2.902.659Ft.

Ezen konkrét beruházásokon, felújításokon felül több terv elkészült a jövőben beadandó pályázatokhoz.

1. *Közfoglalkoztatási mintaprogram*

Összes kiadás 17.342.605Ft (75,7%), ebből személyi juttatás 12.738.692Ft, járulékok 1.088.469Ft, dologi kiadás 3.515.444Ft.

1. *Városi közúti személyszállításra*

3.209.796Ft-ot költöttünk (32,1%).

1. *Lakáshoz jutást segítő támogatások* (061030)

Összkiadása: 5.300.000 (46,1%). Itt szerepel a lakáshoz jutók támogatása, valamint az első lakáshoz jutók kölcsöne.

1. *Közvilágítás* (064010)

E feladatokra 41.580.673Ft kifizetés valósult meg (34,5%).

1. *Háziorvosi alapellátás* (072111)

Összesen 7.921.507Ft volt a kiadása (97,6%).

1. *Nem fertőző betegségek megelőzése* (074051)

1.111.828Ft kiadás merült fel (149,5%).

1. *Szabadidősport-(rekreációs sport) tevékenység és támogatása* (081045)

Sportszervezetek támogatására felmerült kiadás 18.041.367Ft (99,9%). Sportorvosi tevékenységre kifizetett összeg 420.000Ft volt

1. *Közművelődési – közösségi és társadalmi részvétel fejlesztése* (082091)

Összkiadása: 7.580.939Ft (91,9%). Ebből személyi juttatás 965.955Ft, dologi kiadás 6.474.984Ft, egyéb működési kiadás 140.000Ft.

1. *Egyéb kiadói tevékenység* (083030)

E feladaton dologi kiadásként 3.406.666Ft összegben merült fel.

1. *Televízió műsor szolgáltatás és támogatása* (083050)

Csongrád TV támogatására kifizetett összeg 44.591.052Ft (82,9%).

1. *Civil szervezetek működési támogatása* (084031)

Összkiadása 7.001.700Ft, mely a társadalmi szervezetek működési célú támogatására lett kifizetve (17,8%).

1. *Pedagógiai Szakmai Szolgáltatások működési feladata* (098032)

Összkiadása 360.000Ft (17,1%) volt, mely egyéb működési célú kiadásként merült fel.

1. *Egyéb szociális pénzbeli és természetbeni ellátások* (107060)

Összkiadás: 23.910.149Ft (46%).

Ebből: egyéb működési kiadásként 400.000Ft merült fel, ellátottak juttatása 23.481.099Ft összegben valósult meg, dologi kiadásként 29.050Ft-ot fizettünk ki.

1. Esély Szociális és Gyermekjóléti Intézmény támogatására 2.905.000Ft, Közmű Kft. támogatására 39.025.343Ft, ATMÖT támogatására 1.726.416Ft (50%) pénzeszközt adtunk át. Szolidaritási hozzájárulásként 229.712.094Ft-ot (52%) fizettünk ki, fejlesztési hitel tőke törlesztésre 18.252.000Ft-ot költöttünk.

##### II. A/2.3. Polgármesteri Hivatal

Az iktatott ügyiratok főszáma: 8150 db (alszám:19443 db).

Államigazgatási ügyben 1843 db döntés született (határozat, végzés, hatósági bizonyítvány).   
Az önkormányzati hatósági ügyben hozott döntések száma 915 db.

A **Jegyzői Iroda:** feladatkörének nagy részét a Képviselő-testület működésével kapcsolatos, valamint a közigazgatási (államigazgatási és önkormányzati) hatósági ügyintézés és a hivatal adminisztrációs működésével kapcsolatos feladatok ölelik fel (munkaügyi, informatikai, iktatási). Az Iroda végzi a Képviselő-testület és bizottságai, valamint a Roma Nemzetiségi Önkormányzat működésével kapcsolatos szervezési és adminisztratív feladatokat, az ülések jegyzőkönyvvezetését, határozatok elkészítését, rendeletek kihirdetését, egységes szerkezetbe foglalását, gondoskodik ezek Nemzeti Jogszabálytárba történő feltöltéséről.

A Képviselő-testület az első félévben összesen 10 ülést tartott, melyből 6 rendes és 4 rendkívüli ülés volt. Az ülésekre a Hivatal 142 anyagot készített elő. A testület által hozott határozatok száma: 137 db. A testület által hozott rendeletek száma: 15 db, ebből 13 db módosítás, 2 db új rendelet. Bizottsági ülések száma: 33 db, melyből a Városgazdasági, Ügyrendi- és Összeférhetetlenségi Bizottság: 13, az Egészségügyi és Szociális Bizottság: 10, az Oktatási, Művelődési, Vallási- és Sport Bizottság: 10 ülést tartott.

*Anyakönyvi ügyek:* a születés, a házasság és a haláleset anyakönyvezése és az ezzel kapcsolatos anyakönyvi nyilvántartás folyamatos és naprakész vezetése, utólagos anyakönyvezések, házasságkötés, névadó, évfordulók levezetése, a gyermek családi jogállásának rendezése érdekében teljes hatályú apai elismerő nyilatkozat megtétele. Csongrád város közigazgatási területén a 2024. I. félévében 46 házasságkötés és 48 haláleset történt. Állampolgársági eskü ebben a félévben nem volt.

*Leltárelőadói feladatok, hagyatéki eljárás:* irodánk a hagyatéki ügyintézés keretében elkészítette az elhunytak vagyonleltárát, megkeresést intézett a lajstromozott vagyontárgyakat nyilvántartó hatósághoz, megbizonyosodott az elhunytak nevén szereplő ingó-ingatlan vagyonról, társhatóságokat keresett meg adó- és értékbizonyítvány kiállítása érdekében, és szükség esetén a pénzintézetek is megkeresésre kerültek, hogy az örökhagyó rendelkezett-e náluk valamilyen aktív, vagy passzív vagyontárggyal. Az elkészült leltárakat az állandó lakóhely szerinti illetékes, csongrádi közjegyzőnek továbbítottuk a hagyatéki eljárás lefolytatása érdekében. A hagyatéki eljárásról szóló 2010. évi XXXVIII. törvény változása okán már az ingatlanügyi hatóság bejelentése alapján is indulhat eljárás. Az első félévben is több ingatlanügyi hatóság (földhivatal) indított hatóságunknál póthagyatéki eljárást, ami jelentős többletfeladatot eredményezett az irodán. 2024. I. félévben összesen 227 db alap- és 93 db póthagyatéki leltár került felvételre, illetve van folyamatban.

*Vagyonleltár*: A gyámság illetve gondnokság alá helyezett személyek vagyonleltárának elkészítése a gyámhatóság megkeresésére a hagyatéki vagyon leltározására vonatkozó szabályok szerint történt meg, mely szintén az iroda feladatkörébe tartozik (2024. I. félévében: 13 db).

*Ipar, kereskedelem, szálláshelyek*: irodánk feladata a kereskedelmi, ipari, szálláshely-szolgáltatási tevékenység nyilvántartása, engedélyezése, ellenőrzése. A kereskedő részére a jegyző tevékenységének bejelentéséről szóló engedélyt vagy igazolást állít ki, szakhatóságok bevonásával (2024. I. félévben: 6 új ipari, 31 új kereskedelmi tevékenység indult Csongrádon, új szálláshely-szolgáltatási bejelentés: 4 db).

*Birtokvédelem, állattartás, állatvédelem:* a birtokvédelem, az állattartás és az állatvédelmi jellegű hatósági ügyekben a járási állategészségügyi osztállyal szoros együttműködésben láttuk el hatáskörünket. A 2024. I. félévében állatvédelmi okból 5 esetben jártunk el, állatvédelmi bírság kiszabására nem került sor, figyelmeztetés szankciót 1 esetben alkalmaztunk. Elkobzásra nem került sor. Birtokvédelmi eljárások száma: 3 db, korábbi döntéseket követő, folyamatban lévő végrehajtási eljárások száma: 3 db. A Hivatal számos panaszként kezelt birtokvédelmi jellegű üggyel foglalkozik a panaszokról és a közérdekű bejelentésekről szóló 2013. évi CLXV. törvény alapján.

*Társasház törvényességi felügyeletére* irányuló speciális jegyzői eljárásra nem került sor.

*Földügyek, hirdetmények:* a hirdetményi eljárás keretében a rendeleteink, a társhatóságoktól, bíróságoktól, végrehajtóktól érkező, valamint a földügyi igazgatásban a külterületi ingatlanok adásvétele és haszonbérbe adása vonatkozásában hirdetményi tájékoztatásra kerül sor (2024. I. félévben 100 db termőföld, 100 db egyéb hirdetmény kifüggesztésre került sor).

*Címképzés:* irodánk az illetékességi területére vonatkozóan ellátta a címkezeléssel összefüggő feladatokat. Az ingatlan-nyilvántartási azonosító kódok, címkoordináták feltöltése, változtatása, karbantartása folyamatosan történik.

*Méhészeti tevékenység:* bejelentés alapján a jegyző veszi nyilvántartásba a méhészeket, valamint a méhek kiszállítását és beszállítását is be kell jelenteni a jegyző felé (2024. I. félévben: 6 db helyi, és 24 db vándorméhész).

*Talált tárgyak:* A talált tárgyakat a polgári jog szabálya szerint a találástól számított 8 napon belül a jegyzőnek kell átadni, amennyiben a dolog elvesztője, tulajdonosa vagy a dolog átvételre jogosult más személy nem fellelhető (2024. I. félévben: 6 db).

Az Iroda végezte a hatósági ügyintézéshez kapcsolódóan a vagyonvizsgálatot a Földhivatali Információs Rendszeren (Takarnet), valamint a személyes adatok ellenőrzését a Helyi Vizuál Regiszter Rendszeren keresztül. Informatika, adatvédelem: az ASP-hez történt csatlakozást követően a Hivatal működésében egyre nagyobb teret kap az e-ügyintézés lehetősége, az informatikai hátterét a tavalyi évben is koordináltuk. A GDPR szabályozási rendszere alapján kapcsolatot tartunk az adatvédelmi tisztviselővel a személyes adatok védelme érdekében. Iktatási feladatok: a hivatali iktatással, irattárazással, selejtezéssel kapcsolatos főbb feladatok, kapcsolattartás a levéltárral, a Hivatal hatósági statisztikájának elkészítése.

***Közterület-felügyelet: 2024. I. félév***

Csongrád város Közterület-felügyeletének létszáma 2 fő, melyből 1 fő rendelkezik intézkedési jogosultsággal, 1 fő adminisztratív munkatárs.

1. Ügyfélszolgálat, valamint a folyamatban lévő ügyek elvégzése (közterület-használati kérelmek, zöldterületen parkolás, köztisztasági szabálysértés, lakossági bejelentések, azok ellenőrzése, kapcsolódó ügyiratok elkészítése) – naponta.
2. Részvétel a Jegyző Úr birtok- és állatvédelmi ellenőrzés helyszíni szemléjénél (2024. I. félévben összesen: 20 alkalommal).
3. Részvétel a Hagyatéki Csoport ellenőrzésében: 5 alkalom.
4. Csongrád-Bokros területének ellenőrzése (köztisztaság, állatvédelem): 10 alkalom.
5. Közreműködés a Szociális és Lakásügyi Iroda ellenőrzésében: 32 alkalom.
6. Éjszakai világítás ellenőrzése: 7 alkalom (3 heti rendszeresség mellett).
7. Elhanyagolt közterület, valamint elhagyatott járművek felkutatása: ellenőrzés Csongrád város bel- és külterületén: gyommentesítésre felszólítás küldésére 14 alkalommal, 1 esetben kényszerkaszálás elrendelésére és közigazgatási bírság kiszabására (50.000.-Ft) került sor.
8. Elhagyott gépjárműre értesítés elhelyezése: 5 esetben,

Elhagyott gépjármű elszállítása közterületről: 0 esetben.

1. Gyalogos/kerékpáros járőrözés a város területén: folyamatos.
2. Képviselők interpellációira anyaggyűjtés, lakossági bejelentés helyszíni ellenőrzése, ügyintézése, válaszadás havonta.
3. Iratok lezárása, leadása az iktatóba: folyamatos.

Közterület-használati engedélyek felülvizsgálata, a meg nem fizetett közterület-használati díjak behajtása, fizetési felszólítás: 20 esetben, valamint az összes közterület használó engedélyének megújítása.

1. Be nem fizetett közigazgatási bírságok összesítése, behajtás átadása a NAV felé: 1 db.
2. Közös szolgálat a rendőrkapitánysággal: 8 alkalom.
3. Behajtások ügyintézése, fizetési felszólítás: 20 db.
4. Rendszeres közterület-használók ellenőrzése: folyamatos.

Zöldterületen szabálytalan parkolás miatti felszólítás folyamatos, közigazgatási bírságra 8 esetben, 80.000.-Ft összértékben került sor.

2024. évre megállapított, *állandó* közterület használók fizetési kötelezettsége: 6.216.400.-Ft.

*Időszakos* közterület használati engedélyek:

- száma: 13 db (virág-árusítás, tollfelvásárlás) + 11 db építőanyag tárolás, amely díjmentes + 17 db bontási munkálat,

- használati díj összege: 510.200.-Ft + 230.560.-Ft (összesen: 740.760.-Ft),

2024. évet megelőző időszakot érintő elmaradt díjak behajtása: 2.967.750.-Ft.

Kétszeres közterület-használati díj megállapítása: 1 esetben, 1.298.700.-Ft összegben.

Törmelék/építőanyag eltávolítására felhívás: 2 db.

Engedély nélküli közterület használat miatt felszólítás: 6 db.

Közterületi rendezvények száma: 15 db (+ 1 cirkusz 50.000.-Ft).

**Szociális és Lakásügyi Iroda**

A Szociális és Lakásügyi Iroda 2024. első félévében 4 fő köztisztviselővel látta el a szociális és gyermekvédelmi, valamint a szociális bérlakással kapcsolatos feladatokat.

**A Képviselő-testület a 2024. évi segélyezési feladatok ellátására eredeti költségvetésében 52.000.000,-Ft-ot biztosított**. Segélyhez kapcsolódó állami támogatásra évek óta nem jogosult az önkormányzat, tekintettel arra, hogy az egy főre jutó adó erőképesség (2023. évben 69.230,-Ft/fő) meghaladta a központi költségvetési törvényben meghatározott jövedelemhatárt.

Az iroda folyamatosan figyelemmel kíséri a lakosság szociális, egészségügyi helyzetét, illetve a bérlakásban élők körülményeit és szükség esetén rendelet-módosítást kezdeményez a Képviselő-testületnél. Így a beszámolási időszakban a települési támogatás megállapításának, kifizetésének, folyósításának, valamint felhasználásának ellenőrzéséről szóló 10/2020. (II.21.) önkormányzati rendelet 2 alkalommal, a lakások és helyiségek bérletéről és elidegenítéséről szóló 23/2015 (X.27.) önkormányzati rendelet szintén kétszer került módosításra:

- 2024. május 01. napjától az Agyhártyagyulladás elleni védőoltáshoz és a Temetési költségekhez nyújtott települési támogatás jövedelmi feltételei módosultak, valamint a korábbi egy oltóanyag helyett két oltóanyag költségét biztosítja az önkormányzat a rászoruló családoknak. További változás, hogy a Dr. Szarka Ödön Egyesített Egészségügyi és Szociális Intézmény szerzi be és juttatja el a vakcinákat az adott házi gyermekorvoshoz. A Képviselő-testület júniusi ülésén döntött a fűtési támogatás jövedelemhatárának megemeléséről,

- a lakásrendeletben a pályázati rendszer és a bérleti szerződés hosszabbításának feltételei módosultak, valamint a Csongrád-Csanád Vármegyei Kormányhivatal Hatósági Főosztály Törvényességi Felügyeleti Osztálya által megfogalmazott észrevételek kerültek átvezetésre.

**Jegyzői gyámhatósági feladatok:**

*Rendszeres gyermekvédelmi kedvezmény*

Az iroda feladatainak egy részét a gyermekvédelmi gondoskodás keretébe tartozó pénzbeli és természetbeni ellátások (rendszeres gyermekvédelmi kedvezmény, intézményi, szünidei gyermekétkeztetés, hátrányos/halmozottan hátrányos helyzet megállapítása) teszik ki. 2024. június 30. napján 238 fő gyermek jogosult rendszeres gyermekvédelmi kedvezményre, ebből 65 fő hátrányos, 100 fő halmozottan hátrányos helyzetű.

A rendszeres gyermekvédelmi kedvezményben részesülő gyermekek, valamint a hátrányos/halmozottan hátrányos helyzetű gyermekek száma évek óta csökkenő tendenciát mutat. Ennek az oka a támogatásra való jogosultság rendkívül alacsony egy főre jutó jövedelemhatára (családnál: 47.025,- Ft/fő, gyermekét egyedül nevelő szülő, vagy nagykorú, vagy beteg gyermek esetén: 51.300,- Ft/fő).

*Térítési díjhátralék*

Az 50.000,- Ft-ot meghaladó gyermekétkezési térítési díj hátralék esetén a GESZ és a hivatal eredménytelen felszólítását követően az iroda fizetési meghagyás kibocsátását kezdeményezi. 2024. június 30-ig az iroda 17 gyermek vonatkozásában szólította fel a szülőket az étkezési térítési díj tartozás kiegyenlítésére. Az első félévben 8 esetben került sor fizetési meghagyás kibocsátására.

*Szünidei gyermekétkeztetés*

A tavaszi szünetben 5 fő, nyári szünetben, június hónapban 61 hátrányos/halmozottan hátrányos helyzetű gyermek vette igénybe a szünidei étkezést.

A hátrányos/halmozottan hátrányos helyzetű gyermekek részére a gyermekvédelmi törvény ingyenesen biztosítja a déli meleg fő étkezést. A kizárólag rendszeres gyermekvédelmi kedvezményben részesülő gyermekek vonatkozásában 285 Ft/nap/gyermek támogatást (ez az összeg megegyezik a központi költségvetésben maghatározott támogatási összeggel) nyújt az önkormányzat a déli meleg főétkezéshez (2024. június hónapban 11 gyermek).

Az étkezés helyszíne: Szentháromság tér 10. sz. alatti ebédlő.

*Egyéb gyámhatósági feladatok*

* a gyermek családi jogállásának rendezése: 9 eset,
* családvédelmi koordináció: 2 eset,
* képzelt apa adatainak megállapítása: 1.

*Nyári tábor*

Az előző évektől eltérően 2024. évben az Erzsébet a Kárpát-medencei Gyermekekért Alapítvány nem hirdetett az önkormányzatok részére a nyári szünetre Erzsébet táboroztatási lehetőséget, ami nagyon kedvelt volt a szülők és a gyermekek körében.

A vakáció hasznos és tartalmas eltöltése érdekében a Csongrád Városi Önkormányzat 2024. július 8. napjától 2024. augusztus 9. napjáig, 5 hétre, saját költségvetéséből (5.717.100 Ft) biztosít lehetőséget a gyermekek táboroztatására. A létszám heti turnusonként 47-50 fő. A tábor szervezését változatlanul a Piroskavárosi Szociális Család- és Gyermekjóléti Intézmény munkatársai bonyolítják le.

*Koordinációs és szervezési feladatokat is lát el a csoport*

* a kistérségi startmunka mintaprogramok szervezése,
* Kábítószer Egyeztető Fórum (KEF) működtetése.

*A Képviselő-testület munkájában* aktívan részt vesz az iroda, előterjesztéseket készítettünk az alábbi témakörökben:

* a szociális bérlakásokra vonatkozó rendelet módosítása,
* személyes gondoskodást nyújtó szociális és gyermekvédelmi alapellátások térítési díjainak módosítása (évente kötelező),
* tájékoztató a gyermekjóléti és gyermekvédelmi feladatok ellátásáról (évente kötelező),
* bölcsődék nyári nyitvatartási rendje (évente kötelező),
* beszámoló a KEF 2023. évi munkájáról,
* 2023/2024. évi iskolai körzethatárok véleményezése,
* 2023. évi Szakmai beszámolók (Baptista Tevékeny Szeretet Misszió fenntartásában működő Új Esély Központ Csongrád és az Új Esély Központ Csongrád II., Magyar Máltai Szeretetszolgálat Egyesület fenntartásában működő Gondviselés Háza - Aranysziget Időskorúak Otthona, Magyar Máltai Szeretetszolgálat Egyesület fenntartásában működő Gondviselés Háza - Fogyatékkal Élők Kisréti Otthona és a Gondviselés Háza Fogyatékkal Élők Kisréti Otthona I-II. Csongrád).

*Szociális bérlakások*

2024. első félévében 3 lakáspályázat került kiírásra (Nagymező u. 4/E., József A. u. 9/1., Tulipán u. 17. V/13.). Egy lakás - ami értékesítésre lett meghirdetve - visszakerült a bérlakás állományba költségelvűként (Orgona u. 2. IV/14.) és a Tigrisek Csongrádi Kézilabda Sportegyesület részére lett kiadva. 2024. március hónapban az Egészségügyi és Szociális Bizottság valamint a Városgazdasági, Ügyrendi- és Összeférhetetlenségi Bizottság döntött a 6640 Csongrád, Csengeri u. 27. sz. alatt található 6 db bérlakás szociális bérlakás állományból való kivonásáról és értékesítéséről a benne lakók részére.

Az első hat hónapban 5 esetben történt lakásbérleti szerződés hosszabbítás, bérbeadó részéről felmondást, lakás kiürítési pert nem kezdeményeztünk. Az együttélés szabályainak megszegése miatt egy bérlő felszólításra került. A szociális bérlakások éves ellenőrzése május-június hónapokban megtörtént.

*Hatósági ellenőrzések*

A Csongrád-Csanád Vármegyei Kormányhivatal Hatósági Főosztály Törvényességi Felügyeleti Osztálya 2024. január 31-én törvényességi felhívással élt a lakásrendeletünk vonatkozásában. 2024. február 15-ei ülésén a Képviselő-testület a felhívásban foglaltaknak megfelelően módosította a lakások és helyiségek bérletéről és elidegenítéséről szóló 23/2015. (X.27.) önkormányzati rendeletét.

A Csongrád-Csanád Vármegyei Kormányhivatal Hatósági Főosztály Szociális és Gyámügyi Osztálya 2024.04.23. napján ellenőrizte a Piroskavárosi Szociális Család- és Gyermekjóléti Intézmény keretein belül működő Család- és Gyermekjóléti Szolgálatot, valamint a Család- és Gyermekjóléti Központot. A hatósági ellenőrzés jogszabálysértést, hiányosságot nem tárt fel.

A Slachta Margit Nemzeti Szociálpolitikai Intézet szintén szakmai ellenőrzést tartott a fenti két intézménynél 2024. júniusában. A hatósági ellenőrzés még nem zárult le.

***Gazdálkodási Iroda***:

a.) Költségvetési Csoport

A 2024. évi költségvetés előkészítését, összeállítását, Testület elé történő terjesztését az iroda végezte. A 2023. évi költségvetési beszámoló készítését is az iroda koordinálta.

A Gazdasági és munkaprogram végrehajtásáról szóló előterjesztéshez a részanyagot és számadatokat az iroda szolgáltatta. Az önkormányzati és EP választások pénzügyi elszámolását az iroda végezte.

A Dr. Szarka Ödön Egyesített Egészségügyi és Szociális Intézmény, a Piroskavárosi Szociális Család- és Gyermekjóléti Intézmény, a Csongrádi Alkotóház, a Homokhátsági Regionális Hulladékgazdálkodási Önkormányzati Társulás és Konzorcium, Csongrád Város Roma Nemzetiségi Önkormányzata gazdálkodási feladatait ellátta.

A 2023. évi költségvetési beszámoló és a 2024. évi költségvetés Magyar Államkincstárhoz történő benyújtását az iroda időben elvégezte.

Több esetben munkaidőn túli munkavégzéssel sikerült a naprakész könyvelést elérni, illetve megvalósítani.

Az előirányzat-módosítások előterjesztését az iroda elvégezte.

A folyamatban lévő beruházások nyilvántartása, elszámolása, a befejezett pályázatok utánkövetése és ellenőrzése segítése is folyamatos feladatot adott az iroda dolgozóinak.

A belső ellenőrrel a kapcsolat rendszeres, a vizsgálatok elvégzéséhez a szükséges adatokat, szabályzatokat időben átadta az iroda.

A MÁK-nak az állami támogatás ellenőrzéshez szükséges adatokat rendelkezésre bocsátotta a költségvetési csoport.

A Start program előirányzatainak nyilvántartását, a számlák kiegyenlítését, könyvelését, elszámolását az első félévben is a költségvetési csoport bonyolította.

Az intézmények részére a támogatások utalása, az Önkormányzat és Polgármesteri Hivatal nevére szóló számlák kiegyenlítése időben, illetve a pénzügyi helyzet függvényében megtörtént.

A lakás és nem lakáscélú bérlemények számlázásával kapcsolatos feladatot és egyéb számlák elkészítését az iroda végezte. A Képviselő-testületi tagok, külső bizottsági tagok részére és egyéb esetekben is a megbízási díjak számfejtése, utalása időben megtörtént.

A közfoglalkoztatottak részére havonta a pénztárból a bérek kifizetésre kerültek. A segélyezettek számára jóváhagyott összegeket a költségvetési csoport időben átutalta. A különböző utalványokat a segélyezettek a pénztárban átvették.

A munkabérek utalása időben megtörtént.

b.) Adócsoport

Az adócsoport a helyi adók kivetésével, közlésével, nyilvántartásával, beszedésével, behajtásával, kezelésével, elszámolásával, ellenőrzésével és az információ-szolgáltatással kapcsolatos feladatokat látja el.

2024. január 1-i hatállyal módosult az Önkormányzat helyi adókra vonatkozó rendelete. A 39/2022. (XI.28.) Önkormányzati rendelet változásai:

- Kommunális adó esetében a helyi védettség alatt álló épületek adóalanyai mentességet kaptak az adófizetés alól. Ez a változás összesen 79 adóalanyt érintett.

- Telekadó esetében az adókötelezettség kiterjed a belterületen magánszemély tulajdonában álló 3000 m2-t meghaladó területre. Az adó mértéke 50 Ft/m2/év.

A nem magánszemély tulajdonában álló beépítetlen telek esetében adómérték emelés és kedvezmény beépítés történt a rendeletben.

Az adó mértéke 50 Ft/m2/évről 150 Ft/m2/évre nőtt. A beruházás elősegítése érdekében a szerzést követő 2. év végéig mentes a telekadó megfizetése alól.

2022. decemberében az ASP ADÓ szakrendszerben egy teljesen új verzió lépett életbe, amelynek a bevezetése a várakozásokkal ellentétben megnehezítette az adócsoport munkáját. A programot folyamatosan frissítik, de nagyon lassan halad a fejlesztése.

Az adórendelet változása miatt a magánszemélyek tulajdonában álló telek esetében átfogó vizsgálatot indítottunk az esetleges adóalanyok felderítése érdekében. 2024. január hónapban mintegy 52 db felhívást küldtünk ki a tulajdonosok részére.

Az adórendelet változás miatt a helyi védettséggel rendelkező adóalanyoknak a kommunális adó mentességről, míg a telekadó esetében az előírásáról és a mértékváltozásáról 2024. február elején határozatot készítettünk minden változással érintett adózónak. Összesen 110 db határozat készült.

A csoport február végén, március elején az adóegyenleg értesítőket és a névre szóló kitöltött csekkeket elkészítette, kinyomtatta és gondoskodott a címzettek számára történő kézbesítésről. Így az adózóknak elegendő idő állt rendelkezésre az első féléves adó határidőben történő megfizetésére.

Az elektronikus kapcsolattartásra kötelezett adózóknak, mintegy 1523 db értesítő kézbesítése elektronikus úton cégkapura, ügyfélkapura történt.

Az egyenlegértesítők és a mértékváltó határozatok címzettekhez történő kézbesítését követően jelentősen megnőtt az adócsoportnál az ügyfélforgalom.

Az iparűzési adó bevallási és befizetési határideje május 31-e volt. A helyi adókról szóló 1990. évi C. törvény az iparűzési adó tekintetében 2023.01.01-től jelentősen átalakult. Megszűnt a KATA adózás, helyette egy úgynevezett sávos egyszerűsített adózási formát vezettek be, emiatt az idei évben is sok hibás bevallás érkezett, melyeket javítottuk, az érintetteket erről értesítettük.

A beadott 2023. adóévi iparűzési adóbevallások feldolgozásra kerültek, 2024. június 30-ig. 2024 első félévében az adóbevételek 56,28%-os mértékben teljesültek az eredeti éves előirányzathoz képest.

Az adó méltányossági ügyekben a döntés előkészítését a jegyző számára az adócsoport munkatársai elvégezték.

Az adóérték bizonyítványok (175 db), hatósági adóigazolások (103 db) megkeresésre határidőben elkészültek.

Idegenforgalmi adóval kapcsolatban folyamatosan történnek ellenőrzések. Az ellenőrzések célja az NTAK felé történő adatszolgáltatás és az önkormányzati adóhatósághoz benyújtott idegenforgalmi adóbevallások adattartamának összehasonlítása, hiányosságok pótlása. 2024. első félévében összesen 17 db helyszíni ellenőrzést tartottunk.

Kommunális adó és építményadó tekintetében folyamatba épített ellenőrzéseket végzünk, a tulajdonos változások egész évben történő követésével. Ezt a munkát segíti a társhatóságok nyilvántartásának adózási rendszer általi bővülő elérhetősége.

2023.01.01. napjától az Iparűzési adó tekintetében központilag bevezették az előírások devizában történő kiegyenlítési lehetőségét. Az első félévben nem élt senki ezzel a fizetési lehetőséggel.

***Fejlesztési, Vagyongazdálkodási és Üzemeltetési Iroda***

2024. év elején 2021-2027 Széchenyi Terv Plusz program pályázati kiírásai elérhetővé váltak Csongrád számára is. Az előkészítő tevékenységek a megelőző években már zajlottak, azonban a pályázatok benyújtására 2024 tavaszán kerülhetett sor. Az iroda 2024. március 31-ig 3.620.759.534Ft összegű támogatási igényt nyújtott be, melyhez konzorciumban az aktív turizmus vonatkozásában további 502.443.705Ft pályázat és a Hódmezővásárhelyi Tankerületi Központ bokrosi iskolára vonatkozó energetikai fejlesztésére irányuló 200 millió forintos igénnyel, összesen 4.323.203.239Ft támogatási összegre vonatkozó kérelem benyújtására került sor. Az első félév vonatkozásában első alkalommal közvetlen Brüsszeli forrás igénylésére is sor került az EUCF (Városokkal a városokért – a helyi fenntartható energetikai beruházások támogatása) kiírásra, melynek támogatói döntése is megérkezett az első félév folyamán. Benyújtásra került továbbá a Geotermális távvezeték építése közintézmények ellátására című – Svájci Alap pályázat is. Az év elején elkészült a Fenntartható Energia és Klíma Akcióterv (SECAP) mely dokumentum a klímaváltozás hatásait elemzi és alapdokumentumként szolgált a jövőre nézve az energetikai jellegű beruházások előkészítése során. 2024. év elején határon átnyúló pályázat beadására is sor került a Csongrád Belváros, Öregvár utca 54. és 57/A. sz. ingatlanok revitalizációja vonatkozásában.

Az év első felében saját forrásból megvalósult beruházások koordinálása, dokumentálása és folyamatainak ellenőrzése zajlott nagy számban. Utak, járdák felújítása valósult meg. Megújult a Táncház épülete. Megépítésre került a Szentháromság téri parkban egy futókör, elkezdődtek a Vég utca, Arany János utca, Fő utca kereszteződésénél a körforgalom kialakításához szükséges közmű kiváltások. A munkálatok vonatkozásában számos egyeztetés zajlott és zajlik jelenleg is. Az értékhatárt elérő, vagy meghaladó beruházások vonatkozásában közbeszerzési eljárások lefolytatására került sor, azok dokumentálása az EKR felületen határidőre megtörtént.

Az első félévben összeállításra került a Gazdasági és Munkaprogram 2020-2024. évi beszámolója a Gazdálkodási Irodával együttműködve, mely a májusi testületi ülésen elfogadásra került.

Az iroda a korábbi évek pályázatainak fenntartási jelentéseit elkészítette, hiánypótlási kötelezettségeknek eleget tett.

Részt vett általános adatszolgáltatásokban. Ellátta az önkormányzat és intézményei vagyon- és felelősségbiztosítással kapcsolatos teendőit.

Az önkormányzati tulajdonú gazdasági társaságokkal kapcsolatot tartott, a gazdasági elemző és tulajdonosi döntést előkészítő munkákban vett részt.

Benyújtotta a Nemzetgazdasági Minisztérium alatt működő Tudományos és Innovációs, Technológiai, Ipari és Logisztikai Tanács részére a Csongrádi Környezetvédelmi Ipari Parkra vonatkozó éves beszámolót.

***Mérnöki Csoport***

Részt vett az önkormányzat beruházásainak, pályázatainak előkészítésében egészen a közbeszerzési eljárás lebonyolításáig, valamint bizonyos városüzemeltetési feladatokat is ellátott (fákkal, zöldterületekkel, hulladékokkal és azok elszállításával, természetvédelemmel, stb. kapcsolatos ügyek).

A helyi természeti értékek védetté nyilvánítását készítette elő.

Vízjogi létesítési – fennmaradási és vízjogi üzemelési engedélyeket adott ki a jogszabályban a Jegyzőhöz telepített vízimunkákra, vízilétesítményekre (házi szennyvízkezelő műtárgy, lakás szükségleteire vonatkozó kis mélységű fúrt kút, stb.).

Részt vett a fürdőhelyek kijelölését megelőző helyszíni szemlén.

Engedélyezte közterületen lévő fák kivágását.

A jogszabályokban meghatározott eljárásokban szakhatóságként működött közre.

Ellátta az ingatlanok fali-számozásával kapcsolatos önkormányzati államigazgatási feladatokat, a közterület elnevezésével kapcsolatos önkormányzati feladatokkal együtt.

Önkormányzati tulajdonú közterületeken történő munkafolyamatokhoz tulajdonosi hozzájárulást adott ki.

Igazolást adott ki a közúti közlekedés nyilvántartásáról szóló jogszabály alapján a 3,5 tonna össztömeget meghaladó gépjármű telephelyen történő elhelyezhetőségével kapcsolatban.

A lakossági járdafelújítás anyagszükségletének megrendelése, a járda elkészülésének igazolása.

Ellátta a belvízvédelemmel és polgárvédelemmel kapcsolatos önkormányzati feladatokat a katasztrófavédelem együttműködésével, áradás, belvíz esetén a szükséges védekezési feladatokkal.

Az autóbusszal végzett helyi közösségi közlekedés koordinálásában működött közre.

Mérnöki csoport feladata a helyi önkormányzat polgármesteri hatáskörébe utalt feladatkörök ellátása, rendeltetés módosítási eljáráshoz szükséges hatósági bizonyítványok kiállítása.

Csongrád Város Helyi Építési Szabályzatának, valamint Szabályozási Tervének felülvizsgálata.

Közüzemi szolgáltatókkal történő kapcsolattartás, önkormányzati beruházásokkal kapcsolatos műszaki egyeztetések lebonyolítása (gáz, elektromos áram, ivóvíz – és szennyvíz).

Csongrád Ipari Park – fejlesztésekkel, beruházásokkal kapcsolatos teljes körű műszaki ügyintézés.

**I. Egészségügyi ellátórendszer felépítése:**

***I.1. Egészségügyi alapellátás***

I.1.1 Felnőtt- gyermek háziorvosi ellátás

I.1.2 Fogászati alapellátás

I.1.3 Védőnők

I.1.4 Központi orvosi ügyelet

***II. Szakellátások:***

II.1. Járóbeteg szakellátás

II.1.2 Mozgás rehabilitáció

II.1.3. Fürdőgyógyászat

II.1.4. Egészségfejlesztési feladatok

II.1.5. Gondozás

***III. Egyéb egészségügyi szolgáltatások***

***III.1. Gyógyszertárak -*** *magángyógyszertárak*

***III.2. Mentés - Állami feladat***

***III.3. Otthoni szakápolás,*** *magán vállalkozás*

**Egészségügyi alapellátás**

*Az* ***egészségügyi alapellátás***ban a felnőtt és gyermek háziorvosok és a fogorvosok magánpraxis formájában működnek, kivéve a 8. sz. vegyes háziorvosi körzetet.

Városunkban **hét felnőtt háziorvosi praxis, és egy vegyes praxis, három gyermek háziorvosi praxis, négy vegyes fogorvosi, egy - iskola - ifjúsági fogászati ellátás működik.**

**Az iskola egészségügyi munkát gyermek háziorvos látja el, külön erre a feladatra megkötött finanszírozási szerződéssel.**

A 8. számú háziorvosi vegyes praxis, ellátási területe a Bokros városrész, Csongrád Városi Önkormányzat működtetésében látja el feladatát. Az önkormányzat feladat-ellátási szerződést kötött Dr. Taricska Tibor háziorvossal, helyettesítő orvos Dr. Tószegi Zsuzsanna, a bokrosi lakosság egészségügyi alapellátásának biztonságos működtetése érdekében. Egészségügyi szolgálati jogviszonyban foglalkoztatott asszisztens került kinevezésre a körzetben, akinek távolléte esetén helyettesítése megoldott. A háziorvosi rendelő munkájára az elmúlt fél évben panasz nem érkezett.

**Fogorvosok:** Csongrád város közigazgatási területén négy fogorvosi körzet került kialakításra, és egy iskolafogászat működik, 6640 Csongrád, Szentháromság tér 10. sz. alatt. Iskolafogász, Dr. Botos Jolán. A doktornő bejelentette azon szándékát, hogy 2024. szeptember 01-től véglegesen nyugdíjba kíván vonulni, és az iskola fogorvosi feladatokat átadja más fogorvos részére.

**Felnőtt és gyermek háziorvosi körzetek, fogorvosi körzetek, lakosságszám:**

Az egészségügyi alapellátási feladatok biztosítására vonatkozóan körzetekre bontva, a körzetek által összefogott utcaneveket tartalmazva, Csongrád Városi Önkormányzat Képviselő-testülete alkotta meg rendeletét. A körzeti betegellátás érdekében a Nemzeti Egészségbiztosítási Alapkezelő (NEAK) finanszírozási szerződést köt. A finanszírozás alapja a körzetekhez tartozó lakosságszám, melyet minden év március 31-ig önkormányzatunknak meg kell küldeni a NEAK részére.

Csongrád Városi Önkormányzat működési területéhez tartozó háziorvosi, házi gyermekorvosi, fogorvosi, védőnői szolgálatok lakosságszáma, 2023. december 31-ei állapot szerint, **15945 fő.**

**0-14 éves korú lakosság száma: 2062 fő.**

Háziorvosi szolgálatok:

|  |  |  |  |  |  |
| --- | --- | --- | --- | --- | --- |
|  |  | **Lakosságszám** | | |  |
| **0-14 év** | **14 év felett** | **Összesen** | **Tanyai lakos** |
| 1. | Dr. Stengl Éva | - | 1672 | 1672 | 114 |
| 2. | Dr. Törköly Róbert | - | 2139 | 2139 | 92 |
| 3. | Dr. Kovács György | - | 1732 | 1732 | 128 |
| 4. | Dr. Závogyi Zsuzsanna | - | 2143 | 2143 | 123 |
| 5. | Dr. Tóth Katalin | - | 1613 | 1613 | 110 |
| 6. | Dr. Tóth Emília | - | 1852 | 1852 | 126 |
| 7. | ifj. Dr. Somogyi Árpád | - | 1789 | 1789 | 186 |
| 8. | Csongrád Városi Önkormányzat | 100 | 941 | 1041 | 348 |

Házi gyermekorvosi szolgálatok:

|  |  |  |  |  |  |  |
| --- | --- | --- | --- | --- | --- | --- |
|  |  | **Lakosságszám** | | | |  |
| **0-14 év** | **14 év felett** | **Összesen** | **Tanyai lakos** | |
| 1. | Dr. Bari Eszter | 728 |  | 728 | 116 | |
| 2. | Dr. Galli Ida | 710 |  | 710 | 102 | |
| 3. | Dr. Lantos Pál | 526 |  | 526 | 97 | |
|  | **Körzetek összesen:** | **2064** |  | **15945** | **1542** | |

Fogorvosi szolgálatok:

|  |  |  |  |  |  |
| --- | --- | --- | --- | --- | --- |
|  |  | **0-18 év** | **19-62 év** | **62-x év** | **Összesen** |
| 1. | Dr. Gyulai Balázs Barnabás | 552 | 1614 | 671 | 2837 |
| 2. | Dr. Kopasz Attila | 888 | 2652 | 745 | 4285 |
| 3. | Dr. Makra Imre | 859 | 2579 | 1030 | 4468 |
| 4. | Dr. Csabai Klára | 842 | 2580 | 933 | 4355 |
|  | **Összesen:** | **3141** | **9425** | **3379** | **15945** |

A Dr. Szarka Ödön Egyesített Egészségügyi és Szociális Intézmény (6640 Csongrád, Gyöngyvirág u. 5.) -továbbiakban: Intézmény - mint önkormányzati intézmény összefogta **az egészségügyi alapellátások közül a Védőnői Szolgálat és a Központi Orvosi Ügyelet működtetését.**

Fent nevezett intézmény részeként, de önálló szakmai egységként működött 2023.07.01-ig a területi védőnői feladatellátás. Mint ahogy arról többször beszámoltunk, a területi védőnői ellátás fenti dátumtól számítva átkerült a Szegedi Tudományegyetemhez. Az infrastruktúrát és a működtetéshez szükséges eszközöket továbbra is Csongrád Városi Önkormányzat köteles biztosítani, „Megállapodás” szerint, bérleti díj megtérítése ellenében. A szerződéskötések a befogadó intézménynél a feladatátvétel nagysága, illetve az azzal kapcsolatos ügyintézés miatt, ez év első felében zárult le.

Szintén az intézmény önálló szakmai egységeként működött 2023. október 01-ig **a Központi Orvosi Ügyelet.** A feladatellátást az **Országos Mentőszolgálat** vette át. Az eltelt időszakban a feladatellátással kapcsolatosan betegpanasz nem érkezett sem az Önkormányzathoz, sem az Intézményhez.

**Egészségügyi szakellátások – járóbeteg szakellátás, gondozás, mozgás rehabilitáció, fürdőgyógyászat.**

Csongrádi térségben a lakosság járóbeteg szakellátása a Dr. Szarka Ödön Egyesített Egészségügyi és Szociális Intézmény feladata. Rendelőintézet a Gyöngyvirág u. 5., a Reumatológiai és mozgásszervi Járóbeteg szakellátások és a fizioterápiás kezelések, valamint a gyógytorna a Síp u. 3. sz. alatt, fürdőgyógyászat Dob u. 3. sz. alatti Gyógyfürdőben valósulnak meg. Az intézményben NEAK által finanszírozott járóbeteg szakrendelések működnek, területi ellátási kötelezettséggel.

**Ellátási terület:** Csongrád, Csanytelek, Felgyő és Tömörkény közigazgatási területen élő lakosság.

A szakrendeléseken előjegyzési rendszer működik, ezért a tervezhető ellátásokra előzetes időpont egyeztetés szükséges.

Sürgős esetekben a soronkívüliség biztosított minden megjelenő beteg számára.

**Várólista egyes szakrendelésekre vonatkozóan** (2024.06.15-ei állapot szerint)

audiológia - várólista nincs

belgyógyászat - várólista max. 2 hét, sürgős esetben azonnal

bőrgyógyászat - várólista nincs

fül-orr gégészet - várólista nincs

endokrinológia - várólista 6 hónap (gondozó), új paciens 3 hónap, sürgős egyéni, orvosi megbeszélés alapján,

kardiológia - várólista 2 -3 hónap között, sürgős soron kívül, azonnal

mozgásszervi rehabilitáció - várólista 2- 3 hét

neurológia - várólista 1 hét

ortopédia I, II - várólista 2 hét

pszichiátria, addiktológia - várólista nincs

reumatológia - várólista 2 hét

röntgen - várólista nincs

sebészet, traumatológia - várólista nincs

szemészet - várólista 2 hét, sürgős ellátás azonnal

szülészet- nőgyógyászat, terhes tanácsadás - várólista 2 hét

tüdőgyógyászat - várólista 1-2 nap

ultrahang - várólista 2-3 hét

urológia - várólista nincs

vérvételi hely - várólista nincs

**Gondozás**: bőr-nemibeteg gondozó, tüdőgondozó, addiktológiai gondozó, pszichiátriai gondozó – nincs

Nem szakorvosi tevékenység:

fizioterápia - várólista 1 hét

gyógytorna - várólista 1 hét

pszichológia - várólista 2 hét

fürdőgyógyászat - várólista 2 nap.

**Egészségfejlesztési Iroda, EFI-LEK**

Az Egészségfejlesztési Iroda működtetése pályázati forrásból valósul meg. A finanszírozást minden évben utólagosan kapja meg a Dr. Szarka Ödön Egyesített Egészségügyi és Szociális Intézmény.

Az Egészségfejlesztési Iroda működésének célja az egészségtudatosság növelése, az egészséges életmód kialakításához szükséges minták terjesztése, egészségfejlesztést, betegségmegelőzést célzó programok lebonyolítása, szervezése. Hosszú távú cél a lakosság egészségi állapotának javítása, növelni az egészségben eltöltött évek számát, valamint az egyéni felelősségvállalás növelése a saját egészségével kapcsolatban. A kötelező programelemeket maradéktalanul teljesíti az Iroda. A dolgozók foglalkoztatása a pályázati kiírásnak megfelelően folyamatos. Végzettségük előírás szerint megfelel a jogszabályi elvárásnak. Jól képzett, nagy gyakorlattal rendelkező szakemberek. Az EFI működésében kiemelt szerepet kap a kommunikáció. Kifejezetten nagy hangsúly fordul a kommunikációs munkára, melyet elvár a projekt és ellenőrzi annak megvalósulását. A kiemelkedő kommunikáció és szakmai munka eredménye mérhető a látogatottságban, amely évről évre emelkedő paciens számot mutat.

**III. Egyéb egészségügyi szolgáltatások:**

**Gyógyszertárak:**

A gyógyszertárak egészségügyi intézmények, amelyek közforgalmú gyógyszertár formában működnek. A gyógyszertárak nyitva tartása a működési engedélyükben rögzítésre kerül.

Gyógyszertári ügyelet: A Nemzeti Népegészségügy és Gyógyszerészeti Központ (továbbiakban NNGYK) Tisztigyógyszerészeti Főosztálya 2024. január 10-ei keltezésű OGYÉI/73579-72023 iktatószámú Határozatával hozta Csongrád Városi Önkormányzat tudomására, a városban működő gyógyszertárak ügyeleti rendjét, változatlan nyitva tartás mellett. Az ügyeleti szolgálatra valamennyi gyógyszertárat kijelölte, heti váltásban. A heti váltás átadás-átvétel napja hétfő. Ügyelet szombaton és pihenőnapon 8.00-13.00 óráig tart, abban az esetben, ha a településen ezen időszakban nincs nyitva tartó gyógyszertár. Vasárnap és munkaszüneti napon 8.00-13.00 óráig. Hivatkozott Határozat 2024. február 05. napján lépett hatályba és akkori idő szerint 2024. május 05. napjáig határozott időre szólt. A gyógyszertári ügyelet megváltoztatásának a kezdeményezését a városban működő valamennyi gyógyszertár közösen tette meg, arra való hivatkozással, hogy az orvosi ügyelet átalakításával oly mértékben csökkent a lakossági megkeresés, hogy nem látták indokoltnak az ügyeleti és készenléti ügyelet fenntartását. Az NNGYK bekérte az igénybevételre vonatkozó adatokat, melynek a gyógyszertárak eleget tettek és ezek után hozta meg határozatát. A kiemelt időszakban 2024. február 05. és 2024. május 05-e között észrevételezést lehetett benyújtani a működéssel kapcsolatosan. Csongrád Város Polgármestere 2024. január 23-ai keltezésű levelében kérte a lakosság ellátása érdekében a döntés felülvizsgálatát és annak visszavonását. Sajnos az NNGYK határozat 2024. május 05-vel határozatlan idejűvé vált.

A lakossági tájékoztatás a város részéről megtörtént. A helyi média valamennyi felületén közzétételre kerül, az új ellátási rend. A gyógyszertárak, működési engedélyükben rögzített kötelezőségnek megfelelve a lakossági tájékoztatást folyamatosan kiírásokkal meg kell tenniük.

**Gyógyszertárak:**

Centrum Pharma (Központi Gyógyszertár) Csongrád, Fő utca 2/4.

Kabay Gyógyszertár Csongrád, Fő utca 40.

Erzsébet Patika Csongrád, Muskátli utca 33.

Jakabházy Gyógyszertár Csongrád, Szőlőhegyi utca 19.

Csongrád-Bokros, Árpád Vezér u 1.

Pingvin Patika Csongrád, Dob u. 2.

**Mentési feladatok, orvosi ügyelet:**

Országos Mentőszolgálat Dél-alföldi Regionális Mentőszervezete 6640 Csongrád, József A. u. 1. sz. Csongrádi Mentőállomás.

Háziorvosi ügyeleti rendelés Csongrád Mentőállomás József A. u. 1. sz. Hétköznap 16.00 órától - 22.00 óráig, hétvégén és ünnepnapokon 08.00 órától - 14.00 óráig. **A központosított 1830-as hívószámon a felnőtt- és gyermekorvosi ügyelet érhető el.**

**Otthoni szakápolás:**

**Működtető:** Csongrád Otthonápolási és Szolgáltató Bt. 6640 Csongrád, Vasvirág u 26.

A beteg otthoni környezetben, személyre szabottan, humánus és szakszerű ápolásban részesül háziorvosa vagy kezelőorvosa rendelésére. Az otthoni szakápolás akkor vehető igénybe, ha a beteg egészségi állapota komplex kórházi ápolást igényel, de azt helyettesíteni lehet az otthoni szakápolás körében nyújtható ellátásokból összeállított kezeléssel. A betegeknek a szolgáltatás igénybevétele háziorvosi elrendelésre ingyenes.

Az otthoni szakápolási szolgáltatás 28 éve került kialakításra, elsők között az országban. Finanszírozása: lakosságszámra meghatározott vizitkeret szerint, kizárólag teljesítmény alapon történik a Nemzeti Egészségbiztosítási Alapkezelővel (továbbiakban NEAK) megkötött finanszírozási szerződés alapján. A működtető működési célú támogatást nem kap a NEAK-tól. A szolgáltatással mind az orvosok, mind a betegek nagyon elégedettek, teljes kihasználtsággal veszik igénybe. A szolgáltatás költséghatékony, nem kell betegszállítót igénybe venni, a beteg a drága kórházi ágyról kibocsájtható, hiszen otthonában megkapja a kezeléseket.

Sajnos az ellátás megtartása bizonytalanná vált. Az állami egészségügyi ellátórendszerben dolgozó szakdolgozók bére oly mértékben megemelkedett az elmúlt időszakban, hogy a fix vizitalapú finanszírozással működtetett otthoni szakápolás nem tudja követni, és nem tudja megtartani szakdolgozóit. A megemelt bérezés miatt a szakdolgozók elhagyják az otthoni szakápolási munkát, és kórházi, szakrendelői, rehabilitációs intézményi munkát vállalnak. Folyamatosan meghirdetésre kerülnek a megüresedett álláshelyek, jelentkező a fent említett okok miatt nincs. Nagy a valószínűsége annak, hogy a szolgáltatást a szakdolgozók hiánya miatt fel kell számolni.

Ellátási területe; Csongrád város, Csanytelek, Felgyő, Tömörkény községek közigazgatási területe.

***2.*** ***Segélyezési feladatok:***

A Képviselő-testület a 2024. évi segélyezési feladatok ellátására eredeti költségvetésében 52.000.000,- Ft-ot biztosított.

Az önkormányzat egy főre jutó adóerő-képessége (2023. évben 69.230 Ft) miatt a segélyezés tervezése és végrehajtása során állami támogatásra nem számíthat évek óta, így 2024. évben sem.

A helyi adókról szóló 1990. évi C. törvény 36/A. § - szerint:”A települési önkormányzat által megállapított helyi iparűzési adóból származó bevétel elsőként - a fővárosi önkormányzat esetén külön törvényben meghatározottak szerint - a helyi közösségi közlekedési feladat ellátására, a helyi közösségi közlekedési feladat ellátásához szükséges összegen felüli bevétel különösen a települési önkormányzat képviselő-testületének hatáskörébe tartozó szociális ellátások finanszírozására használható fel.”

A segélyezési szakfeladat finanszírozása a helyi adókról szóló törvény alapján 2023. évben teljes mértékben az iparűzési adóból valósul meg.

**A segélyezési keret pénzforgalmi adatokra lebontva**:

1. **Települési támogatás** a Szociális törvény 45.§-a alapján összesen:

|  |  |  |
| --- | --- | --- |
| **Eredeti előirányzat** | **Módosított előirányzat** | **Teljesítés 2024.06.30-ig** |
| 52.000.000 Ft | 52.000.000 Ft | 23.910.149 Ft |

1. **A települési támogatások részletes adatait az alábbi táblázat szemlélteti:**

|  |  |  |
| --- | --- | --- |
| **Jogcím** | **Támogatási esetek száma**  **2024. évben** | **Felhasználás**  **számfejtési jegyzék szerint (Ft)** |
| Települési támogatás – Időszaki pénzbeli | 8 fő | 502.500 |
| Települési támogatás – Pénzbeli | 292 (176 fő) | 3.600.792 |
| Települési támogatás – Agyhártyagyulladás elleni védőoltáshoz | 6 | 249.301 |
| Időskorúak támogatása | 275 | 4.125.000 |
| Települési támogatás – (Lakbér) | 78 | 824.000 |
| Települési támogatás – Fa | 0 | 0 |
| Települési támogatás – Fűtés | 1.166 *(291 fő)* | 7.594.000 |
| Települési támogatás – Időszakos gyógyszer | 233 *(39 fő)* | 1.396.000 |
| Települési támogatás – Gyógyszerutalvány | 1 | 5.000 |
| Települési támogatás – Természetbeni | 10 | 79.000 |
| Települési támogatás –RGYK-hoz kapcsolódó | 0 | 0 |
| Települési támogatás – Születési | 38 | 2.280.000 |
| Települési támogatás – Fogyatékos gyermek | 6 | 240.000 |
| Bursa Hungarica Ösztöndíj | 85 *(17 fő)* | 425.000 |
| Települési támogatás – Temetésre | 22 | 990.000 |
| Települési támogatás – Nyári szünidei étkeztetés | 11 | 15.675 |
| Köztemetés | 5 | 1.024.342 |
| Egyéb |  | 29.050 |
| **Mindösszesen:** |  | **23.379.660** |

*- Gyógyszerkiadások viseléséhez nyújtott települési támogatást 233 eset (40 fő), átlag 3-7.000 Ft/hó/fő,*

*- Rendkívüli települési támogatás élelmiszerutalvány formájában 10 fő,*

*- Időszaki rendkívüli települési támogatásban 8 fő részesült (a folyósítás összege legfeljebb 40.000 Ft, időtartama maximum 3 hónap),*

*- Eseti rendkívüli települési támogatás 292 esetben (176 fő) került megállapításra, (a támogatás mértéke minimum 3.000 Ft, maximum: 28.500 Ft)*

*- Gyermek születéséhez nyújtott települési támogatás: 38 gyermek egyszeri 60.000 Ft összegű támogatásban részesült,*

*- Települési támogatás temetési költségekhez: 22 fő, összege: 45.000 Ft,*

*- Fogyatékos gyermek családjának nyújtott települési támogatást 6 esetben fizettünk ki 40.000 Ft/fő összegben,*

*- Lakhatáshoz kapcsolódó települési támogatás (fűtésre): 291 főnek került megállapításra 2023. november 01. napjától 2024. április 30. napjáig. A támogatás havi mértéke távfűtés esetén 3.000 Ft vagy villany esetén 5.000 Ft vagy gázfűtés esetén 7.000 Ft, melynek utalása a közüzemi szolgáltatóhoz történt.*

*- Lakhatáshoz kapcsolódó települési támogatás (lakbér): a támogatás időtartama egy év, 78 bérlő részesül ebben az ellátási formában, 2.000 Ft/hó,*

*- Agyhártyagyulladás elleni két védőoltáshoz nyújtott települési támogatást 6 fő vett igénybe, legfeljebb 53.998 Ft/fő,*

*- Időskorúak támogatását 275 fő vette igénybe, összege 15.000 Ft/fő,*

*- Nyári szünidei gyermekétkeztetéshez kapcsolódó települési támogatást (2024. június hónapban) 11 gyermek igényelt (285 Ft/nap/gyermek).*

A beszámolási időszakban a szociális ügyekért felelős bizottság méltányosságból 1 személy számára javasolt rendkívüli települési támogatás megállapítását.

**2024. első félévében a segélyezési előirányzat 52.000.000 Ft volt, a felhasználás 45,6 % (23.910.149 Ft).**

1. **Köztemetés**

2024. első félévben 5 esetben került sor köztemetésre, melynek költsége összesen: 1.024.342 Ft. A köztemetés költsége a BLACK BOX ’97 Temetkezési Kft-vel kötött Megállapodás alapján 158.750 Ft. A sírhely költsége 19.040 Ft, ezen összeg utalása a Városellátó Intézmény számlájára történik. A köztemetés összege abban az esetben tér el, ha az eltemettetés nem Csongrádon történt. Ilyenkor az eltemettetést biztosító önkormányzat (legtöbb esetben Szentes Város Polgármestere) visszatérítést követel az elhunyt utolsó lakhelye szerinti önkormányzattól.

**III. BURSA Hungarica Ösztöndíj támogatás**

A beszámolási időszakban 17 nappali tagozatos felsőfokú oktatásban résztvevő fiatal részére folyósítottunk támogatást. A megítélt támogatás összege 5.000 Ft/fő/hó. Az „A” típusú pályázat időtartama 2\*5 hónap. A felhasznált támogatás összesen 425.000 Ft. (A Kulturális és Innovációs Minisztérium 25.000 Ft fel nem használt támogatást utalt vissza az önkormányzat számlájára azon tanulók vonatkozásában, akik tanulmányaikat 2024. január 31. napjával befejezték.)

**V. Rendszeres gyermekvédelmi kedvezmény, hátrányos helyzet/halmozott hátrányos helyzet**

Az iroda nyilvántartása szerint 2024. június 30. napján rendszeres gyermekvédelmi kedvezményben részesült 238 gyermek, közülük hátrányos helyzetű 65 gyermek, halmozottan hátrányos helyzetű 100.

Az 50.000 Ft-ot meghaladó gyermekétkezési térítési díj hátralék esetén a GESZ és a hivatal eredménytelen felszólítását követően az iroda fizetési meghagyás kibocsátását kezdeményezi. 2024. első félévében 8 esetben kezdeményeztünk ilyen jellegű eljárást.

**VI. Szünidei gyermekétkeztetés**

A tavaszi szünetben 5 fő, a nyári szünetben 61 fő hátrányos/halmozottan hátrányos helyzetű gyermek vette igénybe a szünidei étkezést. Az általuk igénybe vett étkezés költségét állami forrás fedezi.

A nyári szünet időtartama alatt a déli meleg főétkezést az önkormányzat ingyen biztosítja a rendszeres gyermekvédelmi kedvezményre jogosult gyermekek részére. A beszámolási időszakban június hónapra 11 fő gyermek vette igénybe ezt a fajta támogatást.

(A támogatás összege a mindenkori központi költségvetési törvényben a rászoruló gyermekek intézményen kívüli szünidei étkeztetést biztosító feladatellátás eseti összegével azonos, 2024. évben 285 Ft/nap/gyermek).

Nyári napközis tábor

Az előző évektől eltérően 2024. évben az Erzsébet a Kárpát-medencei Gyermekekért Alapítvány nem hirdetett az önkormányzatok részére a nyári szünetre Erzsébet táboroztatási lehetőséget, ami nagyon kedvelt volt a szülők és a gyermekek körében.

A vakáció hasznos és tartalmas eltöltése érdekében Csongrád Városi Önkormányzat 2024. július 8. napjától 2024. augusztus 9. napjáig, 5 hétre, saját költségvetéséből (5.717.100 Ft) biztosít lehetőséget a gyermekek táboroztatására. A létszám heti turnusonként 47-50 fő. A tábor szervezését változatlanul a Piroskavárosi Szociális Család- és Gyermekjóléti Intézmény munkatársai bonyolítják le.

**VI. Közfoglalkoztatás**

Csongrád Városi Önkormányzat 2024. évben is nyújtott be kérelmet a - Foglalkoztatási Osztályon keresztül - a Belügyminisztériumhoz járási startmunka mintaprogram indítása érdekében. A kistérségi startmunka programban 2024. évben 19 fő vesz részt. A szociális jellegű program összevontan tartalmazza a korábbi években külön megpályázott közút javítása, illegális hulladék lerakó helyek felszámolása elemeket.

Az elnyert projekt futamideje 12 hónap (2024. március 01. napjától 2025. február 28. napjáig). A Belügyminisztérium a foglalkoztatottak bér- és járulék költségét 100 %-os mértékben támogatta.

*Szociális jellegű (Közúthálózat javítása+illegális hulladék lerakóhelyek felszámolása)*

A szociális jellegű programban kész járdák szakaszos javítása, belterületi zebrák, parkolók felfestése, a belterületi utak űrszelvényeinek kitakarítása, parlagfű-mentesítés, illegális hulladék- lerakóhelyek ellenőrzése, felszámolása került betervezésre.

A 19 fő közfoglalkoztatott bér és járuléka mindösszesen 32.562.672 Ft, a beruházási költség összesen 3.912.239 Ft. **Mindösszesen:** 36.474.911 Ft.

A Csongrádi Járási Hivatal 2024. június 13. napján ellenőrizte a 2023. évi közfoglalkoztatási program záró beszámolóját, hiányosságot, szabálysértést nem észleltek.

*Sportfeladatok:*

A tárgyévi költségvetési rendeletben elkülönített keret szolgál a sportegyesületek támogatására, a városi szabadidősport rendezvényekre és a sportorvosi ellátásra, valamint a jó tanuló, jó sportolók elismerésére:

|  |  |  |
| --- | --- | --- |
| sportegyesületek támogatása | | 14.000.000 Ft |
| bizottsági keret | | 300.000 Ft |
| sportorvosi szolgáltatás | | 900.000 Ft |
| Jó tanuló jó sportoló rendezvény kerete | 820.000 Ft | |
|  |  | |
| **Összesen:** | **16.020.000 Ft** | |

A szabadidősport keret felosztásának javaslatát minden évben az Oktatási, Művelődési, Vallási- és Sport Bizottság végzi.

A sportegyesületek a 2023-as év támogatásával időben és pontosan elszámoltak, valamint az egyesületek benyújtották idei évre is a támogatási igényüket, 25 sportegyesület részére 14.000.000Ft támogatás lett megítélve. Az 500.000Ft alatti támogatások 2024. május 15-ig kifizetésre kerültek. Az ennél nagyobb támogatások második részletét 2024. szeptember 30-ig utalja át a Gazdálkodási Iroda, amennyiben az egyesület az első részlettel 2024.08.31-ig elszámol.

Az elnyert támogatási összegek a város honlapján közzétételre kerültek. Ezen felül az önkormányzati költségvetésben külön soron szerepel a Fussuk le! Sportegyesület támogatására a félmaraton futásra 600.000Ft, a Tisza Tenisz Klub támogatására pályafenntartásra 500.000Ft, az Ifjúsági Ház üzemeltetésre, pályafenntartásra a Csongrádi-Tiszapart SE részére 12.400.000Ft, mely összegeket időarányosan, illetve rendezvényhez kötötten az I. félévben átutaltunk.

Az I. félév során a polgármesteri keretből további összegek is átutalásra kerültek: Szilver Tánccsoport részére 50.000Ft, Csongrádi Fitness SE részére 100.000Ft, Csongrádi Rádiós, Modellező és Technikai SE számára 100.000Ft, Csongrádi Sporthorgász, Környezet- és Természetvédő Egyesületnek 200.000Ft, Csongrádi-Tiszapart SE számára Magyar Diákolimpiai verseny rendezéséhez 80.000Ft, Fussuk le! félmaraton futóverseny megrendezéséhez további 400.000Ft. A Csongrádi-Tiszapart Sport Egyesület a 3 fő bérminimumának kiegészítésére 861.680Ft támogatásban részesült a leírtakon felül az adópótlék többletbevétele terhére.

Az egyesületek a terveknek megfelelően működtek, megtartották edzéseiket, versenyekre mentek és versenyeket szerveztek. Külön érdemes kiemelni, hogy Fitness, birkózás és karate szakágakban Csongrádon voltak megszervezve a diákolimpiák, vagy diákolimpiai elődöntő. A városi sportdíjak átadása megtörtént, melyen a 2023-ban elért eredményeket díjazták.

A sportorvosi szolgáltatás a megengedett időszakokban helyben megszervezésre kerültek.

*Civil feladatok:*

Az Önkormányzat a költségvetésében 4.000.000Ft-ot különített el erre a célra a tavalyi 2.500.000Ft-tal szemben. A civil szervezetek 2023-as támogatásokkal időben elszámoltak, így nem volt akadálya annak, hogy 2023-ban is pályázzanak. 2024. első félévében lebonyolításra került a városi civil szervezetek támogatására vonatkozó önkormányzati pályázat kiírása, elbírálása. A támogatások kifizetése május 15-ig megtörtént, 42 civil egyesület, szervezet részesült támogatásban.

A civil szervezetek 2024. első félévében meg tudták tartani programjaikat, ezzel színesítették Csongrád város kulturális, szabadidős, közösségteremtő és fenntartó programjait, erősítették a hagyományokat.

2024-ben a Csongrád Város a Tehetségekért és a Csongrád Város Képzőművészetéért Alapítvány a júniusi testületi ülésen számolt be az elmúlt évi tevékenységéről.

A csongrádi civil szervezetek jelentős része pályázatok (NEA, EFOP, CLLD, stb.) útján egészítette ki éves működési keretét és a szakmai programjaik megszervezéséhez szükséges forrásokat.

*Kulturális feladatok*:

Nemzeti ünnepeink megszervezését a Művelődési Központ és Városi Galéria koordinálta. A városi ünnepségek, megemlékezések a megszokott formában zajlottak le.

A Művelődési Központ és Városi Galéria, a Művésztelep és a Csemegi Károly Információs Központ erre az időszakra ütemezett programjait ütemezetten megvalósította.

A Csongrádi Értéktár Bizottság hatékonyan működik.

A Csemegi Károly Információs Központ és a Tari László Múzeum is jól kihasználta a virtuális tér adta lehetőséget, sok kvíz feladatsort készítettek. Folytatták az előadásaik online közvetítését, ezzel bevonzották az otthon lévő olvasókat is.

A város rendezvényeit számos médiában (nyomatott, online, közösségi és sugárzott) hirdette a város.

2024. első félévében több pályázat benyújtására is sor került a kulturális intézmények bevonásával. A pályázatok programok megvalósítására (CLLD pályázat) és eszközök beszerzésére irányultak (Érdekeltségnövelő, Kubinyi Ágoston pályázat). A sikeres pályázatok révén új eszközök kerültek beszerzésre.

*Ifjúsági feladatok:*

A városi DÖK céljainak, fejlesztési irányainak újrafogalmazása az év első felében megtörtént. Lezajlott a diákpolgármester választás is, mely során Forgó Zsolt diákpolgármester és (Diana Fegyvertechnikai Technikum és Kollégium) és Micsina Milán (Alföldi ASzC Bársony István Mezőgazdasági Technikum, Szakképző Iskola és Kollégium) diák-alpolgármester lettek megválasztva.

A következő időszakban a városi diákönkormányzat munkáját Németh Dóra kulturális referens fogja segíteni.

*Külföldi cserekapcsolatok:*

A nemzetközi kapcsolatok találkozói elsősorban a testvérvárosok önkormányzatai közötti programokat jelenti.

2024-ben már újra aktívabbá válhatott a cserekapcsolat. Belchatowba kiutazott a csongrádi fiatalok 10 fős csoportja februárban. A sportkapcsolat révén májusban 2 lengyel futó érkezett a csongrádi félmaraton rendezvényre. Júniusban a lengyel testvérváros 10 tanulója és 2 tanára volt városunk vendége. Még ebben a hónapban 4 fős delegáció utazott ki Belchatowba a város napjának ünnepére. Megismerkedhettünk az új polgármesterrel.

2024-ben megrendezésre került a 4. Belchatow és Csongrád közötti virtuális találkozó, melyen a megtett km-t futásban, gyaloglásban és kerékpározásban teljesíthették a kihíváshoz csatlakozók. Mindkét város kiosztotta a résztvevőknek a díjakat, érmeket.

Még 2023 őszén elküldtük (és az év során újra érdeklődtünk) a diákok meghívását Raisio részére, de sajnos nem kaptunk választ tőlük.

**Csongrád Városi Önkormányzat Homokhátság Gesztor Intézménye:**

Az összkiadás 29.094.558Ft. Ebből személyi juttatás 1.219.452Ft, járulék 158.526Ft, mely kiadás 0,5 fő részmunkaidős bérét és a szociális hozzájárulási adót tartalmazza. Dologi kiadás 27.716.580Ft, mely a rekultivált területeken végzett utógondozási feladatok, egyéb üzemeltetési feladatok költségét, a fenntartási időszak feladatellátását és az ezekhez kapcsolódó áfá-t, továbbá jogi szolgáltatás igénybevételének költségét tartalmazza.

**II. A/2.4. Társulásban ellátott feladatok**

*Esély Szociális és Gyermekjóléti Alapellátási Központ:*

Kiadás 189.340.881Ft (51%). Ebből bér 113.822.494Ft, járulékok 14.946.404Ft, dologi kiadás 56.281.838Ft, felhalmozási célú kiadás 4.290.145Ft.

###### II/B. Napi pénzügyi helyzet

2024. I. félévben az alapvető működtetés biztosított volt. A folyószámlahitel-keret 300 millió Ft volt. A 2024. augusztus 08-ai állapot szerint -128.704.625Ft a folyószámla egyenleg.

**Csongrád Városi Önkormányzat 2024. évi költségvetéséről és annak végrehajtásáról a költségvetési gazdálkodás vitelének szabályairól tárgyú rendelethez.**

**Előzetes hatásvizsgálat:** *(A jogalkotásról szóló 2010. évi CXXX. törvény 17. §-a alapján)*

1. a.) ***A költségvetés társadalmi, gazdasági hatása.***

Az éves költségvetési előirányzat-módosítás az önkormányzat és az intézmények szempontjából döntő fontosságú, hiszen meghatározásra kerülnek a főbb bevételi és kiadási előirányzatok, melyekből gazdálkodnak az intézmények és a gazdasági szervezetek.

b.) ***Környezeti, egészségügyi hatása****.*

Jelen rendelet tervezetnek környezeti, egészségügyi hatása nincs.

c.) ***A költségvetés adminisztratív terheket befolyásoló hatása*.**

A költségvetési előirányzat elfogadását követően az ott meghatározott keretösszegek alapulvételével készül el az előirányzatok intézményi felvezetése a források megjelölésével. Ez az általános ügymenetbe beletartozik, így plusz adminisztratív terhet nem jelent a hivatal, az önkormányzat számára.

**2. A költségvetési rendelet megalkotásának szükségessége, a jogalkotás várható következménye**.

A jogalkotásról szóló törvényben előírt kötelezettségek miatt és az állami támogatások utalása, munkabér kifizetések, dologi kiadások teljesíthetősége, kötelezettségvállalások teljesítése miatt van szükség költségvetési előirányzat-módosítással kapcsolatos rendelet megalkotására.

**3. A jogszabály alkalmazásához szükséges személyi, szervezeti, törvényi és pénzügyi feltételek**.

A rendelet-tervezetet a Városgazdasági, Ügyrendi- és Összeférhetetlenségi Bizottság az ülésén tárgyalja, a bizottság döntéséről a bizottsági elnök a Képviselő-testületet tájékoztatja**.**

A jogszabály várható következményei, különösen:

A költségvetési rendelet módosításával, a mellékletekben lévő számadatok betartásával, a bevételek teljesülésével az intézmények, az önkormányzat, a polgármesteri hivatal működtetése év végéig biztosítható.

A rendelet végrehajtásához a személyi, szervezeti és pénzügyi feltételek rendelkezésre állnak.

Kérem, hogy a Tisztelt Képviselő-testület a 2024. I. félév gazdálkodásáról készített tájékoztatót vitassa meg, a rendelet-tervezetet és a határozati javaslatot fogadja el.

Határozati javaslat

1. Csongrád Városi Önkormányzat Képviselő-testülete megtárgyalta a 2024. évi önkormányzati költségvetési terv 2024. I. félévi végrehajtásáról szóló tájékoztatót és azt az előterjesztésben foglaltak szerint tudomásul veszi.
2. A Képviselő-testület köszönetét fejezi ki az I. félévben végzett tevékenységükért az önkormányzat irányítása alá tartozó valamennyi intézmény és gazdasági társaság dolgozójának a felelősségteljes, áldozatkész, odaadó munkájáért.

Erről jegyzőkönyvi kivonaton értesítést kap:

1. A Képviselő-testület tagjai
2. Bedő Tamás polgármester
3. Dr. Juhász László jegyző
4. A Polgármesteri Hivatal irodái
5. Gazdálkodási Iroda és általa:
6. Intézmények, önkormányzati tulajdonú Kft-k, Kht.

Csongrád, 2024. augusztus 16.

Bedő Tamás

polgármester